ΚΥΑΝΕΡΥΘΡΑ ΝΕΑ: Σεπτεμβρίου 2008\nΕπειδή ο φωτογραφικός φακός είναι αδιάψευστος μάρτυρας, ας μας εξηγήσουν οι "ειδικοί" τι κάνει το δεξί χέρι του Κυργιάκου στον ώμο του Λάνγκαμπ; Μήπως τον "γκρεμίζει"; Λέω μήπως; και με την ευκαιρία το δεξί πόδι του αμυντικού της ΑΕΚ τι κάνει στη γάμπα του Γερμανού αμυντικού; Τι; Η φωτογραφία είναι από την εφημερίδα ΤΑ ΝΕΑ...\nΑναρτήθηκε από ΚΥΑΝΕΡΥΘΡΑ ΝΕΑ στις 5:53 μ.μ. Δεν υπάρχουν σχόλια:\n«Από εμάς εξαρτάται το να σταματήσει η ατυχία. Φέτος ο Πανιώνιος είναι καλύτερη ομάδα από πέρυσι και ΘΕΛΩ να το δείξουμε άμεσα, με τον πιο ουσιαστικό τρόπο»\nΟ νεαρός άσσος του Πανιωνίου μιλάει αποκλειστικά στο http://www.wind.com.gr/ για τις εμπειρίες του από το δύσκολο παιχνίδι της Κυριακής με την ΑΕΚ όπου η ομάδα του έχασε τους βαθμούς της νίκης στην τελευταία φάση του αγώνα. Δεν πιστεύει πως υπάρχει παρατεταμένη ατυχία αλλά περισσότερο λανθασμένες επιλογές στην τελική προσπάθεια όπου ο ίδιος και οι συμπαίκτες του θα πρέπει να βελτιωθούν. Ο 22χρονος ταλαντούχος άσσος του Πανιωνίου που τραυματίστηκε στο κεφάλι το βράδυ της Κυριακής, θεωρεί ακόμα πιο δύσκολο το φετινό πρωτάθλημα και την ομάδα του ως την καλύτερη των τελευταίων χρόνων και γι’ αυτό είναι δικαιολογημένο να υπάρχουν μεγάλες προσδοκίες.\n** Γιάννη, ήταν για σένα και την ομάδα σου μια ξεχωριστή εμπειρία το παιχνίδι με την ΑΕΚ. Τι θα κρατήσεις στη μνήμη σου από αυτήν την αναμέτρηση;\n«Για μένα αυτός ο αγώνας άφησε ένα τραύμα που ακόμη το νιώθω στο κεφάλι μου. Τι να κάνουμε όμως, αφού τα έχει αυτά το ποδόσφαιρο.. Σίγουρα μας άφησε μια πικρή γεύση ο τρόπος που χάσαμε τους βαθμούς της νίκης μέσα από τα χέρια μας καθώς δεχθήκαμε το γκολ της ισοφάρισης στην τελευταία φάση του αγώνα. Αυτή τη φορά δεν κάναμε τόσες πολλές φάσεις, όπως στον αγώνα με τον ΟΦΗ όπου είχαμε 20 τελικές προσπάθειες, αλλά παίξαμε εξίσου καλά καθώς μπορέσαμε και βάλαμε δύο γκολ. Όταν κάνεις αυτό που πρέπει και στο τέλος δεν επιβραβεύεται η προσπάθειά σου, νιώθεις κάπως άσχημα αλλά δεν το βάζουμε κάτω.. Συνεχίζουμε με τον ίδιο ζήλο την προσπάθειά μας..»\n** Η ατυχία ή κάτι άλλο μπορεί να φταίει που έχετε χάσει τόσους βαθμούς στο ξεκίνημα του πρωταθλήματος;\n«Η ατυχία είναι το πρώτο πράγμα που μπορούμε να πούμε καθώς δημιουργούμε και χάνουμε ευκαιρίες για γκολ σε κάθε παιχνίδι. Όμως δεν μπορεί να στεκόμαστε συνέχεια σ’ αυτό. Κάτι πρέπει να αλλάξουμε στην τελική προσπάθεια. Να γίνουμε πιο προσεκτικοί και πιο ουσιαστικοί, όλοι μας, έτσι ώστε να τελειώνουμε τις φάσεις όπως πρέπει. Με αυτόν τον τρόπο θα σταματήσει η όποια κακοδαιμονία και προπάντων θα ανέβει ακόμα περισσότερο η ψυχολογία μας. Η ομάδα είναι πολύ καλή και είμαι σίγουρος πως είμαστε πολύ καλύτεροι από την περασμένη σεζόν. Μας λείπουν τα αποτελέσματα αλλά είναι θέμα χρόνου αν συνεχίσουμε έτσι και γίνουμε πιο προσεκτικοί, πως θα έρθουν κι αυτά..»\n** Τι διαφορετικός έχει κατά την άποψή σου ο φετινός Πανιώνιος για να τον χαρακτηρίσουμε ως καλύτερο από τις περασμένες χρονιές;\n«Είμαστε πολύ δεμένοι σαν ομάδα. Παίζουμε πιο ομαδικά και έχουμε ένα επιθετικό πλάνο στο μυαλό μας. Ένα ακόμη στοιχείο είναι η αυτοπεποίθηση καθώς νιώθουμε ότι μπορούμε να κερδίσουμε το κάθε παιχνίδι. Εάν κάποιος αναλύσει τα ως τώρα παιχνίδια μας, ξέχωρα από την βαθμολογική συγκομιδή θα δει το πόσο καλοί είμαστε. Γίνεται πολύ καλή δουλειά στις προπονήσεις όπου έχουμε ομαδικό πνεύμα και είμαστε αποφασισμένοι να επιτύχουμε. Μας λείπει μόνον η ουσία αλλά είναι θέμα χρόνου να τα καταφέρουμε και σ’ αυτό τον τομέα..»\n** Μπορούμε να κάνουμε μια πρώτη εκτίμηση για το πρωτάθλημα, έπειτα από τέσσερις αγωνιστικές;\n«Θα ήταν πρόωρο να βγάλουμε συμπεράσματα για κάτι τέτοιο. Είναι πολύ νωρίς για να κρίνουμε θετικά ή αρνητικά τις υπόλοιπες ομάδες. Βλέπω όμως ότι το επίπεδο έχει ανέβει πάρα πολύ. Όλες οι ομάδες έχουν ενισχυθεί με πολύ καλούς παίκτες και τα πράγματα είναι πολύ πιο δύσκολα από πέρυσι. Επίσης βλέπουμε πως δεν υπάρχει κανένα απολύτως εύκολο παιχνίδι. Μπορεί να χάσεις από μια ομάδα που τη θεωρούμε χαμηλής δυναμικότητας και να χάσουμε ενώ μπορούμε να παίξουμε απέναντι σε μια ομάδα που κάνει πρωταθλητισμό και να κερδίσουμε. Φέτος είναι πολύ δύσκολα για όλους...»\nΕτοιμάζεται ο "Κινέζος"\nΣε φιλικό αγώνα προπονητικού χαρακτήρα που πραγματοποιήθηκε στο προπονητικό κέντρο του Πανιωνίου, ο Πανιώνιος επικράτησε με σκορ 3-1 επί της Καλλιθέας. Στο φιλικό σημειώθηκε η πρώτη συμμετοχή του Αλβάρο Ρεκόμπα με τα «κυανέρυθρα».\nΠανιώνιος: Μέιλι, Ντιαβαρά (71’ Φακίνος), Κοντοές, Ντρσεκ, Τζαβέλλας (71' Σανταμούρης), Σιόβας (71’ Παλάσκας), Γουνδουλάκης, Καπετάνος (71’ Σιαλμάς), Ντελούρα (46’ Ρεκόμπα), Μπάρκογλου, Λουρένσο\n11’ ΓΚΟΛ 0-1 από πολύ καλό σουτ του Καραχάλιου από το ύψος της περιοχής\n28΄ ΓΚΟΛ 1-1 ο Μπάρκογλου ευστόχησε από το σημείο του πέναλτι που κέρδισε ο ίδιος\n35΄ Σουτ του Μπάρκογλου έδιωξε με υπερένταση ο Αθανασόπουλος\n39’ Χτύπημα φάουλ του Καπετάνου, έδιωξε σε κόρνερ ο Αθανασόπουλος και αφού η μπάλα είχε χτυπήσει και στο οριζόντιο δοκάρι\n46’ Πολύ καλό σουτ του Χόνου απέκρουσε ο Μέιλι\n47’ ΓΚΟΛ 2-1 ο Καπετάνος εκμεταλλεύτηκε την ασταθή απόκρουση του Αθανασόπουλου και από το ύψος της περιοχής με πολύ καλό πλασέ, έστειλε την μπάλα στα δίχτυα\n48’ ΓΚΟΛ 3-1 Εκτέλεση φάουλ του Ρεκόμπα από αριστερά, βρήκε το κεφάλι του Καπετάνου και ο τελευταίος έστειλε την μπάλα στο «γάμα» της εστίας της Καλλιθέας\n70’ Σουτ «κεραυνός» του Ρεκόμπα από τα 30 μέτρα, η μπάλα «έγλυψε» το οριζόντιο δοκάρι\n75’ Πλασέ του Σιαλμά, η μπάλα πέρασε εκατοστά από την εστία του Αθανασόπουλου\n* Μαγνητική τομογραφία έκανε σήμερα ο Μπερτέ όπου φάνηκε ένα οστικό οίδημα ποδοκνημικής (ΑΡ). Θα ακολουθήσει φυσιοθεραπευτική αγωγή μέχρι την Τετάρτη και θα επανεξεταστεί.\nΑναρτήθηκε από ΚΥΑΝΕΡΥΘΡΑ ΝΕΑ στις 8:36 μ.μ. Δεν υπάρχουν σχόλια:\nΑθλητική - Μαθητική Κερκίδα\nMε μεγάλη επιτυχία συνεχίστηκε ο θεσμός της Αθλητικής/Μαθητικής κερκίδας. Εκατοντάδες αθλητές του Πανιωνίου, μαζί με μαθητές από Δημοτικό Σχολείο της περιοχής και τους φιλοξενούμενους νεαρούς φιλάθλους από το Χωριό SOS παρακολούθησαν την αναμέτρηση με την ΑΕΚ και υποστήριξαν με ενθουσιασμό τις προσπάθειες των ποδοσφαιριστών της ομάδας μας. Η διοίκηση της ΠΑΕ Πανιώνιος και του Π.Γ.Σ.Σ. στα πλαίσια της αδιάκοπης προσπάθειάς της για την ενίσχυση της ΠΑΝΙΩΝΙΑΣ ΙΔΕΑΣ και την προώθηση του φίλαθλου πνεύματος θα συνεχίσει αυτήν την προπάθεια, επεκτείνοντάς την και στα υπόλοιπα σχολεία της περιοχής.\nΠανιώνιος-ΑΕΚ: Photo Story\n"Πρωτιά" για την ομάδα βόλεϊ\nΤην πρώτη θέση στο Τουρνουά που διεξήχθη στην Ελευσίνα κατέκτησε η ανδρική ομάδα Βόλλεϋ επικρατώντας των Ελληνικών Ναυπηγείων ( ομάδα Β’Εθνικής ) στον τελικό με 3-0 (25-15,25-20,25-21). Την τρίτη θέση διεκδίκησαν στον μικρό τελικό ο Κελεός και το Μοσχάτο. Νικητής αναδείχθηκε με 3-2 ο Κελεός.\n2. ΕΛΛΗΝΙΚΑ ΝΑΥΠΗΓΕΙΑ\nΗ εφορία, ο προπονητής και οι αθλητές του Πανιωνίου θέλουν να ευχαριστήσουν τους διοικούντες του Κελεού για την πρόσκληση, την φιλοξενία και την άψογη διοργάνωση του Τουρνουά.\nΘετικά σημάδια από την ομάδα πόλο\nΝικήτρια αναδείχτηκε η ομάδα μας στο τουρνουά της Πάτρας συνεχίζοντας με τον καλύτερο τρόπο την προετοιμασία της εν'όψει της πρώτης φάσης της ευρωλίγκας στην Πορτογαλία που θα διεξαχθεί στο Πόρτο 1-5 Οκτωβρίου. Συμμετείχαν όλοι οι παίκτες που έχει στην διάθεση του ο Κώστας Λούδης εκτός των Μιράλη και Θωμάκου που απουσιάζουν λόγω τραυματισμών.\n1η ΗΜΕΡΑ - Παρασκευή 26 Σεπτεμβρίου 2008 ΝΟΠ - ΒΟΥΛΙΑΓΜΕΝΗ 8-5 Τα οκτάλεπτα: 3-1, 2-1, 1-2, 2-1. ΝΟΠ (Σελετόπουλος): Χρόσικ 4, Κολόμβος 3, Αλεξάντερ 1Βουλιαγμένη (Γιαννουρής): Αναστασιάδης 3, Ελμισιάν 2\nΠανιώνιος ΓΣΣ - ΝΕΠ 12-10 Τα οκτάλεπτα: 3-3, 1-3, 5-3, 3-1.Πανιώνιος ΓΣΣ (Λούδης): Βλοντάκης 4, Μουρίκης 3, Μάζης 3 και Παπαδόγκωνας 2. ΝΕΠ (Τρούμπιτς): Μπλάνης 4, Βουκσάνοβιτς 2, Ρατσούνιτσα 2, Γιάιτς 1, Στελλάτος\n2η ΗΜΕΡΑ - Σάββατο 27 Σεπτεμβρίου 2008\nΝΕΠ - ΒΟΥΛΙΑΓΜΕΝΗ 12-7 Τα οκτάλεπτα: 4-2, 2-2, 4-0, 2-3 ΝΕΠ (Τρούμπιτς): Στελλάτος 5, Μπλάνης 2, Ρατσούνιτσα 2, Βουκσάνοβιτς 1, Μπιτσάκος 1, Λαμπάτος 1Βουλιαγμένη (Γιαννουρής): Γούνας 2, Ματουτίνοβιτς 2, Πρωτονάριος 2, Χατζηδάκης 1\nΠανιώνιος ΓΣΣ - ΝΟΠ 13-7 Τα οκτάλεπτα: 3-2, 3-1, 4-1, 3-3. Πανιώνιος ΓΣΣ (Λούδης): Μάζης 3, Καπότζης 1, Λιοτσάκης 2, Παπαδόγκωνας 1, Μουρίκης 1, Μπεριστιάνος 3, Βλοντάκης 2 ΝΟΠ (Σελετόπουλος): Χρόσικ 2, Κανελλόπουλος 1, Αλεξάντερ 1, Κολόμβος 1, Μάνεσης 1, Καθρέπτας 1\n3η ΗΜΕΡΑ - Κυριακή 28 Σεπτεμβρίου 2008\nΝΟΠ - ΝΕΠ 10-8 Τα οκτάλεπτα: 1-4, 2-1, 3-1, 4-4 ΝΟΠ (Σελετόπουλος): Αλεξάντερ 3, Κολόμβος 4, Μάνεσης 2, Καθρέπτας 1ΝΕΠ (Τρούμπιτς): Γιάιτς 2, Φαναριώτογλου 2, Μπλάνης 1, Βουκσάνοβιτς 1, Μπιτσάκος 1, Ρατσούνιτσα 1\nΠανιώνιος ΓΣΣ - Βουλιαγμένη 8-5 Τα οκτάλεπτα: 2-1, 2-0, 3-2, 1-2 Πανιώνιος (Λούδης): Μάζης 1, Τζαμαντάκης 1, Μπεριστιάνος 3, Βλοντάκης 3 ΝΟΒ: Ελμισιάν 3, Καρούτζος 1, Γούνας 1\nH ΠΑΕ Πανιώνιος εξέδωσε ανακοίνωση στην οποία υποστηρίζει: "Όλες οι ομάδες της Superleague είχαν συμφωνήσει από πέρσι - ομόφωνα - να στηρίξουν την Ελληνική Διαιτησία και να μη βάλλονται κατά αυτής, με επίσημες ανακοινώσεις όταν θεωρούν ότι η ομάδα τους αδικήθηκε λόγω διαιτητικών λαθών. Αυτό ισχύει σε μεγάλο βαθμό αφού πλην ελαχίστων εξαιρέσεων στη φετινή αγωνιστική περίοδο οι ομάδες δεν εκδίδουν ανακοινώσεις. Κάτι τέτοιο βέβαια δεν είναι πάντα αναγκαίο αφού αντί ανακοίνωσης, κάποιες λίγες ομάδες έχουν βήμα στην «Αθλητική Κυριακή» της Νέας Επιλεκτικής Τηλεόρασης με τους έμμισθους τηλεκριτικούς που σημειωτέων έχουν πληρωθεί ΚΑΙ με χρήματα των φιλάθλων του Πανιωνίου!\nΣτα τέσσερα πρώτα παιχνίδια του Πρωταθλήματος της Superleague υπήρξαν φορές που διαιτητικά λάθη μπορεί να μας στέρησαν βαθμούς όπως και το επικίνδυνο και σκληρό παιχνίδι των αντιπάλων μας στέρησε της υπηρεσίες των ποδοσφαιριστών της ομάδας μας. Δεν βγήκαμε τότε να φωνάξουμε δημόσια, όπως δεν κάνουμε κάτι τέτοιο τώρα. Η ΠΑΕ Πανιώνιος έχει εμπιστοσύνη στην Ελληνική Διαιτησία και είναι ευχαριστημένη με τα συνεχή βήματα προόδου που γίνονται. Η σιωπή μας δεν είναι αδυναμία, είναι στάση. Η Ελληνική ομάδα του Πρωταθλήματος της Superleague"\nΣφύρα κύριε Σταυρίδη, σφύρα....\nΝα πούμε πάλι για την μπάλα που είναι... πόρνη; Οχι γιατί ο Πανιώνιος νίκαγε 2-1 την ΑΕΚ, οι φίλαθλοι του είχαν αρχίσει τους πανηγυρισμούς και το χρονόμετρο έδειχνε την συμπλήρωση των καθυστερήσεων, όμως ο Σταυρίδης δεν σφύριξε την λήξη και ο Καφές μετά από κεφαλιά πάσα του Κυριάκου ισοφάρισε σε 2-2. Η ομάδα του Δώνη έπεσε από την... Ακρόπολη και όχι μόνο σώθηκε αλλά βρήκε και... πορτοφόλι. Τον βαθμό της ισοπαλίας. Φυσικά νωρίτερα ο Σταυρίδης είχε αρνηθεί πέναλτι υπέρ του Πανιωνίου όταν ο Χετεμάι είχε ανατρέψει πεντακάθαρα τον Χούτο. Εκεί πιθανότατα κρίθηκε το χθεσινό ματς στη Νέα Σμύρνη. Ομως όπως είπε ο Εβαλντ Λίνεν μπορεί να μην έδωσε ο διαιτητής το πεντακάθαρο πέναλτι, όμως η ισοφάριση ήρθε στο 95. Σύμφωνα με τον Γερμανό προπονητή ο οποίος δεν «μάσησε τα λόγια του» και είπε ότι ίσως ο διαιτητής κράτησε καθυστέρηση για να ισοφαρίσει η ΑΕΚ!\nΑν ο Σταυρίδης κατάφερε να γίνει το αρνητικό πρόσωπο του αγώνα, οι παίκτες του Πανιωνίου έχουν κάθε λόγο να νιώθουν απογοητευμένοι καθώς πολύ σωστά στημένοι από τον Εβαλντ Λίνεν κατάφεραν να περιορίσουν την ΑΕΚ, η οποία έκανε επιθέσεις με γιόμες και σέντρες στοχεύοντας το κεφάλι του Κυριάκου και του Μαϊστόροβιτς. Ο Πανιώνιος κατάφερε με αυτογκολ του Κυρι’άκου να βγάλει το πρώτο ημίχρονο μπροστά στο σκορ και το σηαμντικότερο η ΑΕΚ δεν είχε καμία, ουσιαστικά, αξιόλογη φάση. Εντίνιο και Μπλάνκο ήταν «εξαφανισμένοι».\nΤο σκηνικό ήταν ίδιο και στο Β’ ημίχρονο με τους «κυανέρυθρους» να έχουν κλείσει όλους τους διαδρόμους προς την εστία του Κρέσιτς. Ομως μια στιγμή αδράνειας στο 58 έφερε τον Σκόκο αφύλαχτο (σε μια από τις πολλές γιόμες...) να ισοφαρίζει.\nΟ Πανιώνιος δεν πτοήθηκε και σε μια υποδειγματική αντεπίθεση, ο Σκούφαλης τροφοδότησε τον Μανιάτη, ο οποίος έβγαλε πάσα «πάρε βάλε» στον Ντελούρα. Ο Γερ,μανός δεν αστόχησε και με άψογο σουτ έκανε το 2-1. Ολα έδειχναν ότι ο πανιώνιος θα πάρει τη νίκη, όμως ο Σταυρίδης δεν σφύριξε και η ΑΕΚ ισοφάρισε στα... χασομέρια!\nΠανιώνιος (Έβαλντ Λίνεν): Κρέσιτς, Μανιάτης, Μπερτέ (43' Λάνγκαμπ), Σκούφαλης, Κοιλιάρας (67' Ντελούρα), Κουτσόπουλος, Μάκος, Κουμορτζί, Μαϊστόροβιτς, Νικολάου, Χούτος (79' Τζαβέλλας)\nΛΙΝΕΝ: «Είμαστε απογοητευμένοι...»\n«Φυσικά είμαστε απογοητευμένοι που δεν κρατήσαμε τους τρεις βαθμούς για πιστεύω ότι τους αξίζαμε. Δεν το ξεκινήσαμε το ματς με κατοχή, αλλάξαμε το τρόπο παιχνιδιού, στα άλλα ματς παίζαμε καλό ποδόσφαιρο αλλά δεν παίρναμε τα αποτελέσματα. Με την ΑΕΚ θέλαμε να κλείσουμε τους διαδρόμους και να βγαίνουμε στις αντεπιθέσεις. Στο Β’ ημίχρονο αμυνθήκαμε σωστά και η ΑΕΚ μας απειλούσε μόνο από σέντρες και με δεύτερες μπάλες από Κυριάκο και Μαϊστόροβιτς. Είχαμε πρόβλημα με τις στημένες φάσεις. Είναι όπλο της ΑΕΚ αυτό. Από αυτές τις φάσεις ήρθαν τελικά τα δυο γκολ του αντιπάλου. Στο τέλος ίσως να κατεβήκαμε πολύ χαμηλά, στη περιοχή μας. Ηταν λάθος μας. Ισως έπρεπε να πιέσουμε πιο ψηλά. Είχαν πολλές στημένες φάσεις και δεχθήκαμε ένα γκολ που ξεκίνησε από κόρνερ. Είχαμε ευκαιρίες να σημειώσουμε τρίτο γκολ. Είχαμε ευκαιρίες. Μπορεί να ήταν πέναλτι στον Χούτο. Υπήρχε επαφή. Είχαμε ευκαιρίες με τον Ντελούρα. Δεν καταλαβαίνω γιατί παίξαμε 4 λεπτά καθυστερήσεις; Ισως να έγινε για να δοθεί ο χρόνος της ΑΕΚ να ισοφαρίσει. Το γκολ που δεχθήκαμε μπήκε στο 95...».\nΠήρε το "Α. Βαρίκας"\nΓια 13η φορά στα 19 χρόνια ιστορίας του τουρνουά "Ανδρέας Βαρίκας" ο Πανιώνιος On Telecoms κατέκτησε την 1η θέση κερδίζοντας μετά από μάχη στον τελικό το Μαρούσι με 71-67. Πολυτιμότερος παίκτης του τουρνουά ο Λόνι Μπάξτερ. Η Ντιναμό Μόσχας στην 3η θέση, 4η η Μπολόνια\nΟ Πανιώνιος On Telecoms λοιπόν κόντρα σε μία ομάδα με την οποία έχει συνηθίσει να παίζει τους τελευταίους μήνες ως αντίπαλος, το Μαρούσι, πήρε τη νίκη στον τελικό με 71-67 ύστερα από μεγάλη μάχη. Οι δύο ομάδες συμβάδιζαν στο σκορ στο μεγαλύτερο διάστημα της αναμέτρησης με το Μαρούσι να είναι μπροστά στο πρώτο ημίχρονο.\nΤο Μαρούσι μετά από ένα μέτριο ποιοτικά πρώτο δεκάλεπτο όπου κυριάρχησαν οι άμυνες προηγήθηκε 13-8 με τον Πανιώνιο On Telecoms να αντιδρά με άξονες τους Μπάξτερ και Τσβέτκοβιτς στη δεύτερη περίοδο και να φέρνει το ματς στα ίσια (35-35).\nΗ μάχη συνεχίστηκε και στην 3η περίοδο με τους κυανέρυθρους να βρίσκουν επιθετικές λύσεις και από τους Τσβέτκοβιτς και Μάιλς παίρνοντας το προβάδισμα με 54-52 στο τέλος του δεκαλέπτου ενώ στην 4η περίοδο η ευστοχία στις βολές του Μπάξτερ και τα καθοριστικά καλάθια του Μάιλς έδωσαν τη νίκη στον Πανιώνιο On Telecoms με 71-67.\nΤα δεκάλεπτα: 8-13, 35-35, 54-52, 71-67\nΠΑΝΙΩΝΙΟΣ ON TELECOMS: Ξανθόπουλος 2, Τσβέτκοβιτς 11 (1), Ζορόσκι 8, Γεωργαλής, Νικολιτς 2, Καλαμπόκης 6, Μάιλς 14, Ραίτσεβιτς 6 (2), Μπάξτερ 16, Κένταλ 2, Γιαννούλης 4.\nΗ 18άδα για το ματς με την ΑΕΚ\nΔεκαοκτώ ποδοσφαιριστές αποτελούν την αποστολή του Πανιωνίου για τον αυριανό αγώνα με την ΑΕΚ. Αυτοί είναι οι παρακάτω: Κρέσιτς, Μέιλι, Μανιάτης, Μπερτέ, Σκούφαλης, Καπετάνος, Κοιλιάρας, Κουτσόπουλος, Μάκος, Κουμορτζί, Ντελούρα, Μαϊστόροβιτς, Μπάρκογλου, Κοντοές, Λάνγκαμπ, Νικολάου, Τζαβέλλας και Χούτος.\nΜε τη νίκη Ιστορικέ!\nΑναρτήθηκε από ΚΥΑΝΕΡΥΘΡΑ ΝΕΑ στις 9:59 μ.μ. Δεν υπάρχουν σχόλια:\nΤουρνουά Υδατοσφαίρισης Ναυτικού Ομίλου Πατρών\nΗ ομάδα Υδατοσφαίρισης Ανδρών του Συλλόγου μας θα συμμετέχει σε Τουρνουά στην πόλη της Πάτρας το τριήμερο 26 - 28 Σεπτεμβρίου 2008, το οποίο θα διεξαχθεί στο κολυμβητήριο "Α. ΠΕΠΑΝΟΣ".Το πρόγραμμα των αγώνων είναι το ακόλουθο:\nΠαρασκευή 26 Σεπτεμβρίου 2008: 19:30 ΝΟΠ - ΒΟΥΛΙΑΓΜΕΝΗ\n20:45 ΠΑΝΙΩΝΙΟΣ - ΝΕΠ\nΣάββατο 27 Σεπτεμβρίου 2008: 18:00 ΝΕΠ - ΒΟΥΛΙΑΓΜΕΝΗ\n19:15 ΠΑΝΙΩΝΙΟΣ - ΝΟΠ\nΚυριακή 28 Σεπτεμβρίου 2008: 10:45 ΒΟΥΛΙΑΓΜΕΝΗ - ΠΑΝΙΩΝΙΟΣ\n12:00 ΝΟΠ - ΝΕΠ\nΗ νέα μπασκετική φανέλα...\nO Πανιώνιος πριν από το παιχνίδι με την Φορτιτούντο για το τουρνουά "Ανδρέας Βαρίκας" παρουσίασε τη νέα φανέλα και τη συνεργασία με την Champion. Ο Γενικός Διευθυντής της Champion κ. Ματεμτζής ανέφερε: "Είμαστε ιδιαίτερα χαρούμενοι για την υπογραφή αυτής της άκρως στρατηγικής συμφωνίας χορηγίας με την ΚΑΕ Πανιώνιος, δεδομένου ότι αναδεικνύει τα πολλά κοινά μεταξύ της Champion και του Συλλόγου του Πανιωνίου: Μεγάλη ιστορία, αφοσίωση στο Άθλημα του Μπάσκετ, κορυφαία και συνεπής παρουσία τόσο στην Ελλάδα όσο και στην Ευρώπη. Αισιοδοξούμε πως θα στηρίξουμε με τον καλύτερο δυνατό τρόπο τα φιλόδοξα αγωνιστικά πλάνα της Ομάδος, εκμεταλλευόμενοι την υψηλή ποιότητα και τεχνογνωσία της Champion στον τομέα της Αθλητικής Ένδυσης". Από πλευράς του Πανιώνιου ο Γενικός Διευθυντής της ΚΑΕ κ.Λιβέρης Ανδρίτσος δήλωσε. "Βρήκαμε έναν συνεργάτη που μοιράζεται το κοινό μας πάθος για τον αθλητισμό και το μπάσκετ ειδικότερα. Προσδοκούμε σε μία αποδοτική και σταθερή συνεργασία αφού η Champion είναι μία εταιρεία με γνώση στον χώρο του μπάσκετ και ο Πανιώνιος On Telecoms ομάδα με ιστορία και "βαρύ" όνομα στον χώρο του ελληνικού αθλητισμού και του μπάσκετ".\nΑναρτήθηκε από ΚΥΑΝΕΡΥΘΡΑ ΝΕΑ στις 12:13 π.μ. Δεν υπάρχουν σχόλια:\nΣτο τελικό του "Α. Βαρίκας" ο Ιστορικός\nΠραγματοποιώντας την αντεπίθεσή του στο τρίτο δεκάλεπτο ο Πανιώνιος επικράτησε με 93-81 της Φορτιτούντο Μπολόνια στον ημιτελικό του τουρνουά "Ανδρέας Βαρίκας" και το Σάββατο θα αντιμετωπίσει το Μαρούσι στον τελικό.\nΚορυφαίος από πλευράς νικητών ήταν ο Λόνι Μπάξτερ που σημείωσε 26 πόντους κλέβοντας την παράσταση. Ακολούθησαν οι Καλαμπόκης, Μάιλς και Ζορόσκι και από πλευράς Φορτιτούντο ξεχώρισαν οι Γκόρντον (20 πόντοι) και Γουντς (11 πόντοι). Όσον αφορά στο αγωνιστικό μέρος, το πρώτο ημίχρονο ήταν ντέρμπι και οι δύο ομάδες συμβάδιζαν διαρκώς στο σκορ με την ιταλική ομάδα να παίρνει το προβάδισμα στο τέλος της δεύτερης περιόδου με 41-38. Στη συνέχεια όμως οι παίκτες του Αλεξάνταρ Τριφούνοβιτς ανέβασαν τον ρυθμό τους και έχτισε μεγάλη διαφορά που η ομάδα της Μπολόνια δεν κατάφερε να ανατρέψει για να διαμορφωθεί το τελικό 93-81. Τα δεκάλεπτα: 24-25, 38-41, 67-54, 91-83. Οι σκόρερ των δύο ομάδων:\nΠανιώνιος (Τριφούνοβιτς): Ξανθόπουλος 1, Τσβέτκοβιτς 6, Ζορόσκι 17 (1), Γεωργαλής 4 (1), Δρελιώζης, Νίκολιτς 2, Καλαμπόκης 10 (1), Μάιλς 13 (1), Ραΐτσεβιτς 10 (2), Μπάξτερ 26, Κένταλ, Γιαννούλης 3\nΣτους δύο πρώτους αγώνες στην Νέα Σμύρνη ο Πανιώνιος έχει μαζέψει μόνο ένα βαθμό. Μπορεί να κερδίσει την ΑΕΚ που φαντάζει ο δυσκολότερος έως τώρα αντίπαλος;\nΦυσικά και δεν είμαστε ευχαριστημένοι από την έως τώρα συγκομιδή αλλά όλοι είδαν ότι στους αγώνες με την Skoda Ξάνθη και τον ΟΦΗ η ομάδα έπαιξε καλό ποδόσφαιρο. Η αμυντική λειτουργία ήταν σωστή και δημιουργήσαμε αρκετές ευκαιρίες. Ήταν απίστευτο ότι σε αυτούς τους δύο αγώνες σημειώσαμε μόνο ένα γκολ. Σίγουρα μπορούμε να βελτιωθούμε σε αυτόν τον τομέα. Στον αγώνα με την ΑΕΚ θα παλέψουμε για τη νίκη με όλες μας τις δυνάμεις, όπως κάνουμε πάντα.\nΗ φετινή ΑΕΚ είναι καλύτερη από αυτή των τελευταίων δύο ετών;\nΠέρσι η ΑΕΚ έπαιξε καλό ποδόσφαιρό και έπρεπε να κατακτήσει το Πρωτάθλημα. Δεν είναι δική μου δουλειά να κρίνω την ΑΕΚ και φυσικά με μόνο τρεις αγωνιστικές δεν μπορείς να βγάλεις ασφαλή συμπεράσματα. Η ΑΕΚ διαθέτει καλούς ποδοσφαιριστές και έχει ενισχυθεί αρκετά με τους Μπασινά, Κυριάκο, Τζεμπούρ, Σκόκο, Χουανφράν, Μαϊστόροβιτς, Πελετιέρι και Σαχά. Από την περσινή ομάδα έχουν μείνει μόνο οι Μπλάνκο, Εντίνιο, Λαγός και Ράμος.\nΠως πρέπει να αντιμετωπίσει ο Πανιώνιος την ΑΕΚ για να πάρει τη νίκη;\nΠρέπει να κάνουμε δύο πράγματα. Πρώτον πρέπει να αμυνθούμε σωστά και να μην επιτρέψουμε στην ΑΕκ να πλησιάσει την περιοχή μας. Η επιθετική λειτουργία της ΑΕΚ είναι πολύ καλή με τους Σκόκο, Εντίνιο και Μπλάνκο και με τον Ράμος όταν ανεβαίνει από τα πλάγια καθώς και με τον Λαγό που παίρνει επιθετικές πρωτοβουλίες από τη μεσαία γραμμή. Ακόμα πρέπει να επιτεθούμε σωστά χωρίς να παίρνουμε ρίσκο και χωρίς να αφήνουμε ανοικτούς χώρους. Η ΑΕΚ είναι πολύ επικίνδυνη στην κόντρα επίθεση.\nΟ Πανιώνιος δείχνει να έχει καλύτερη απόδοση στο πρώτο ημίχρονο παρά στο δεύτερο. Αυτό που οφείλεται;\nΔεν συμφωνώ με την παραπάνω πρόταση. Στον αγώνα με την Skoda Ξάνθη, στο δεύτερο ημίχρονο δημιουργήσαμε πολλές ευκαιρίες . Στον αγώνα με τον ΟΦΗ στο πρώτο ημίχρονο είχαμε ένα εικοσιπεντάλεπτο που θα μπορούσαμε να είχαμε σημειώσει κάποιο τέρμα. Βέβαια δεν μπορείς να έχεις υψηλή απόδοση για ενενήντα λεπτά. Αν τότε είχαμε σημειώσει 1-2 γκολ θα βλέπαμε ένα διαφορετικό αγώνα. Ο αντίπαλος θα ανοιγόταν περισσότερο και θα βρίσκαμε περισσότερους χώρους.\nΟ Χούτος νιώθει πιεσμένος για να σημειώσει κάποιο τέρμα; Στον αγώνα με τον ΟΦΗ υπήρξαν φάσεις που αν ήταν πιο ομαδικός θα είχε σημειώσει η ομάδα κάποιο γκολ;\nΟ Λάμπρος τις δύο εβδομάδες πριν από το παιχνίδι με τον ΟΦΗ έχασε κάποιες προπονήσεις. Αυτή την Κυριακή θα παρουσιαστεί με καλύτερη φυσική κατάσταση και περιμένω από αυτό να δημιουργήσει πολλές ευκαιρίες για γκολ. Στον αγώνα με τον ΟΦΗ μία ευκαιρία που δημιούργησε βρήκε το δοκάρι, σε μία άλλη έπρεπε να σκοράρει, από την τρίτη ευκαιρία του Λάμπρου σημειώθηκε το γκολ του Κουμορτζί και τέλος στην τέταρτη φάση θα μπορούσε να είχε πασάρει στον Νικολάου και να τελειώσει αυτός τη φάση. Αν στον αγώνα με τον ΟΦΗ δημιούργησε τέσσερεις ευκαιρίες, τώρα με καλύτερη φυσική κατάσταση ελπίζω να δημιουργήσει οκτώ φάσεις διπλασιάζοντας τις πιθανότητες της ομάδας να σημειώσει γκολ.\nΒέβαια δεν είναι μόνο ο Λάμπρος που μπορεί να σημειώσει γκολ. Περιμένω από όλους τους ποδοσφαιριστές της ομάδας να έχουν στο μυαλό τους στην ιδέα του γκολ. Και οι Μπάρκογλου, Σκούφαλης , οι παίκτες της μεσαίας γραμμής όπως ο Κουμορτζί αλλά και οι ακραίοι οπισθοφύλακες μπορούν να δημιουργήσουν κίνδυνο στην αντίπαλη άμυνα.\nΛείπουν από την ομάδα καθαρόαιμοι επιθετικοί;\nΣε καμία περίπτωση, το αν σκοράρει η ομάδα η όχι δεν είναι θέμα μόνο των επιθετικών. Διαθέτουμε καλούς επιθετικούς όπως ο Χούτος, ο Μπάρκογλου και ο Άντερσον. Ο Άντερσον είναι ποδοσφαιριστής που μπορεί να κρατήσει τη μπάλα και να δημιουργήσει χώρους για να ανεβούν οι ποδοσφαιριστές της μεσαίας γραμμής. Ο Χούτος έχει την ποιότητα και να δώσει την τελική πάσα αλλά και να πάρει την μπάλα να δημιουργήσει μόνος του κίνδυνο. Όπως όλη η ομάδα αμύνεται έτσι και όλη η ομάδα είναι υπεύθυνη για την επίθεση και την επίτευξη τερμάτων. Σε 1-2 εβδομάδες που θα μπορούμε να υπολογίζουμε τους Ρεκόμπα και Εστογιανόφ θα έχουμε ακόμα περισσότερες λύσεις. Ο Εστογιανόφ μπορεί να αγωνιστεί και στην κορυφή της επίθεσης όπως και ο Ρεκόμπα που μπορεί να τελειώνει τις φάσεις αλλά και να δίνει την τελευταία πάσα.\nΑναρτήθηκε από ΚΥΑΝΕΡΥΘΡΑ ΝΕΑ στις 4:29 μ.μ. Δεν υπάρχουν σχόλια:\nΕπίσκεψη στο 5ο-8ο Δημοτικό Σχολείο Νέας Σμύρνης\nΣτα πλαίσια του προγράμματος κοινωνικής ευθύνης, οι Κουτσόπουλος, Σκούφαλης, Μπάρκογλου, Κρέσιτς και Λουρένσο επισκέφτηκαν σήμερα το 5ο-8ο Δημοτικό Σχολείο Νέας Σμύρνης. Οι ποδοσφαιριστές υπέγραψαν αυτόγραφα στους μικρούς θαυμαστές τους και μοίρασαν προσκλήσεις της Αθλητικής-Μαθητικής Κερκίδας για τον αγώνα Πανιώνιος-ΑΕΚ. Ακόμα οι ποδοσφαιριστές παρέδωσαν αθλητικό υλικό στο τμήμα φυσικής αγωγής του σχολείου. Τέλος, με έξοδα της ΠΑΕ Πανιώνιος θα πραγματοποιηθούν επισκευές στις μαθητικές αίθουσες του σχολείου.\nΑναρτήθηκε από ΚΥΑΝΕΡΥΘΡΑ ΝΕΑ στις 4:25 μ.μ. Δεν υπάρχουν σχόλια:\nΟ σημαιοφόρος της προσφυγιάς υποδέχεται την αεκ... Όλοι μαζί με τη φωνή μας και τη ψυχή μας να στηρίξουμε τον Ιστορικό! Από νωρίς να βάψουμε τη Νέα Σμύρνη κυανέρυθρη και να ζήσουμε την Κυριακή μας όπως ξέρουμε. Κι όποιος δεν ξέρει τι σημαίνει κυανέρυθρη Κυριακή, τον περιμένουμε να τη ζήσει κοντά μας από νωρίς στο κλαμπ και στη συνέχεια στη Θύρα -3-. Σας περιμένουμε όλους για να δώσουμε τη δύναμη που πρέπει στην ομάδα μας. Εμείς θα είμαστε εκεί να συνεχίσουμε το έργο 25 χρόνων!\nΣε τουρνουά η ομάδα βόλεί Ανδρών\nΣτα πλαίσια των ετήσιων εορταστικών, πολιστιστικών εκδηλώσεων του δήμου Ελευσίνας «Αισχύλεια», διεξάγεται Τουρνουά Πετοσφαίρισης Ανδρών με την συμμετοχή των ομάδων: Κελεός (διοργανώτρια ομάδα), Πανιώνιος, Ελληνικά Ναυπηγεία και Μοσχάτο.\nΚατά την πρώτη μέρα των αγώνων στον 1ο ημιτελικό, η ομάδα μας αγωνίστηκε απέναντι στον Κελεό επικρατώντας 1-3 (15-25, 13-25, 25-22, 20-25). Σήμερα αγωνιζόμαστε με τον νικητή του αγώνα Ελληνικά Ναυπηγεία – Μοσχάτο στο τελικό του Τουρνουά.\nΗ σύνθεση της ομάδας (Μάμμας): Αθανασόπουλος, Αντωνιάδης, Γαλανόπουλος, Γλούφτσιος, Κατσαούνης, Κυρίτσης, Λαπίροφ, Λοράνδος, Λύτρας, Τοζίδης, Στυλιανού.\nΠανδαισία μπάσκετ στο Ελληνικό\nΗ μεγάλη ώρα έφτασε! Το 19ο Διεθνές Τουρνουά "Ανδρέας Βαρίκας" ανοίγει την Παρασκευή τις πύλες του για όλους τους φίλους του μπάσκετ που θα έχουν την ευκαιρία να παρακολουθήσουν τέσσερις αγώνες υψηλού επιπέδου το διήμερο 26-27 Σεπτεμβρίου με τη συμμετοχή του Πανιωνιος On Telecoms, της Ντιναμό Μόσχας, της Φορτιτούντο Μπολόνια και του Μαρουσίου. Δείτε το σχετικό αφιέρωμα.\nΗ προϊστορία του τουρνουά "Ανδρέας Βαρίκας"\nΤο παλμαρέ των συμμετοχών στο τουρνουά "Ανδρέας Βαρίκας"\nΗ παρουσίαση της συμφωνίας με την Champion Europe\nΟ Ανδρέας Βαρίκας ήταν ένας σπουδαίος άνθρωπος. Ο Ανδρέας Βαρίκας ήταν οραματιστής. Ο Ανδρέας Βαρίκας ήταν Πανιώνιος και η μνήμη του τιμάται κάθε χρόνο από τότε, στις 29 Αυγούστου του 1990, που άφησε την τελευταία του πνοή νικημένος από την επάρατη νόσο σε ηλικία μόλις 45 ετών, με το τουρνουά που διοργανώνει η αγαπημένη του ομάδα.\nΟ Ανδρέας Βαρίκας γεννήθηκε το 1945, γόνος οικογένειας των γραμμάτων αφού ο πατέρας του Βάσος Βαρίκας ήταν δημοσιογράφος. Σπούδασε ηλεκτρολόγος/μηχανικός ενώ πάντα έβρισκε χρόνο για να μεταφράζει εγχειρίδια αρχιτεκτονικής, συλλογές ποιημάτων και φιλοσοφικά δοκίμια.\nΗ σχέση του με τον χώρο του μπάσκετ ξεκίνησε στα τέλη της δεκαετίας του '60 ενώ το 1977 ορίσθηκε αρχηγός αποστολής της ομάδας του Πανιωνίου για τον ευρωπαικό αγώνα του Κυπέλλου Κόρατς με την ελβετική Πιγί, παρότι δεν ήταν καν μέλος του συλλόγου. Η επαφή του με την ομάδα και η φιλία του με τον τότε παράγοντα του Πανιωνίου Παύλο Κορκίδη ο οποίος ήταν προσωπικός του φίλος τον έκαναν να ασχοληθεί περισσότερο ενεργά με την αγαπημένη του ομάδα.\nΑν και απεχθανόταν τις διοικητικές... καρέκλες ξεκίνησε να ασχολείται με τον Πανιώνιο 365 μέρες το χρόνο, 24 ώρες το εικοσιτετράωρο. Ηταν ο οραματιστής της ομάδας του Πανιωνίου που μεσουράνησε στο ελληνικό μπάσκετ στη δεκαετία του '80 αφού ήταν αυτός που προώθησε και στήριξε τα παιδικοεφηβικά τμήματα του συλλόγου, από τα σπλάχνα των οποίων ξεπετάχθηκαν δεκάδες μπασκετμπολίστες.\nΚαθημερινά όργωνε τα ανοιχτά γήπεδα μπάσκετ της Αθήνας για την εύρεση νέων ταλέντων μαζί με τον Παύλο Κορκίδη, τον Αργύρη Κορωναίο και τον Τάσο Γιάνναρο και ευτύχησε να δει τον Πανιώνιο να παίζει στον τελικό των πλέι-οφ της Α1 το 1987, δεν πρόλαβε όμως να χαρεί την κατάκτηση του Κυπέλλου Ελλάδας 8 μήνες μετά το θάνατό του...\nΑναρτήθηκε από ΚΥΑΝΕΡΥΘΡΑ ΝΕΑ στις 1:58 μ.μ. Δεν υπάρχουν σχόλια:\nΟ Λίνεν σε χαρτάκια της Panini\nΈνα πρωτότυπο αφιέρωμα φιλοξένησε γερμανική εφημερίδα. Με αφορμή τα 45 χρόνια από καταβολής Μπουντεσλίγκα ανασύρθηκαν από το αρχείο της Panini αυτοκόλλητα που απεικονίζουν πρώην Γερμανούς ποδοσφαιριστές σε εξεζητημένες κομμώσεις από τη δεκαετία του '80. Ανάμεσα στους 80 άσους που απαρτίζουν τη λίστα συμπεριλαμβάνεται και ο νυν τεχνικός του Πανιωνίου, Έβαλντ Λίνεν η φωτογραφία του οποίου συνοδεύεται με το σχόλιο "μαλλί λεοντόκαρδου". Πρόκεται για φωτογράφηση του 1986, την εποχή δηλαδή που ο ικανότατος τεχνικός αγωνιζόταν στη Γκλάντμπαχ.\nΤΜΗΜΑ ΕΡΑΣΙΤΕΧΝΙΚΟΥ ΠΟΔΟΣΦΑΙΡΟΥ\nΞεκίνησαν οι προπονήσεις των τμημάτων υποδομής ποδοσφαίρου του ΠΑΝΙΩΝΙΟΥ ΓΣΣ.\nΣυγκεκριμένα στις ομάδες pro-junior (2002-2003) προπονητές είναι οι ΧΑΙΤΑΣ ΧΑΡΑΛΑΜΠΟΣ, ΚΑΛΦΑΣ ΧΑΡΑΛΑΜΠΟΣ, ΓΙΑΝΝΑΚΟΠΟΥΛΟΣ ΓΙΩΡΓΟΣ.\nΣτις ομάδες junior (2000-2001) προπονητές είναι\nοι ΚΑΛΦΑΣ ΧΑΡΑΛΑΜΠΟΣ, ΣΟΥΓΛΗΣ ΑΘΑΝΑΣΙΟΣ, ΚΟΡΟΠΟΥΛΗΣ ΔΗΜΗΤΡΙΟΣ ΓΙΑΝΝΑΚΟΠΟΥΛΟΣ, ΓΙΩΡΓΟΣ, ΓΙΑΝΝΑΚΑΣ ΚΩΝ/ΝΟΣ.\nΣτις Ακαδημίες (1998-1999) προπονητές είναι\nοι ΣΑΙΠΑΣ ΧΑΡΑΛΑΜΠΟΣ, ΕΜΒΟΛΙΑΔΗΣ ΧΡΗΣΤΟΣ, ΒΑΛΛΙΑΝΟΣ ΒΑΣΙΛΕΙΟΣ, ΚΟΥΡΚΟΥΒΕΛΑΣ ΑΘΑΝΑΣΙΟΣ, ΚΟΥΖΙΝΟΣ ΔΗΜΗΤΡΙΟΣ.\nΣτις ομάδες Παμπαίδων (1996-1997) προπονητές\nείναι οι ΕΜΒΟΛΙΑΔΗΣ ΧΡΗΣΤΟΣ, ΚΟΥΖΙΝΟΣ ΔΗΜΗΤΡΙΟΣ, ΒΑΛΛΙΑΝΟΣ ΒΑΣΙΛΕΙΟΣ, ΛΑΘΟΥΡΑΣ ΕΥΑΓΓΕΛΟΣ, ΟΥΓΛΗΣ ΑΘΑΝΑΣΙΟΣ, ΛΑΜΠΑΔΙΝΟΣ ΓΙΩΡΓΟΣ.\nΣτις ομάδες Παίδων προπονητές είναι οι\nΒΛΑΧΟΣ ΙΩΑΝΝΗΣ, ΚΟΡΟΠΟΥΛΗΣ ΔΗΜΗΤΡΙΟΣ.\nΠροπονητής τερματοφυλάκων όλων των\nκατηγοριών είναι ο ΚΟΥΡΚΟΥΒΕΛΑΣ ΑΘΑΝΑΣΙΟΣ.\npro-junior / junior: ΓΗΠΕΔΟ ΜΙΚΡΟ 5X5 ΣΤΟΝ ΠΑΝΙΩΝΙΟ\nΑΚΑΔΗΜΙΕΣ: ΓΗΠΕΔΟ ΜΕΓΑΛΟ 5X5 ΣΤΟΝ ΠΑΝΙΩΝΙΟ\nΑΚΑΔΗΜΙΕΣ: ΓΗΠΕΔΟ 5X5 ΣΤΗΝ ΛΕΟΝΤΙΟ\nΠΑΜΠΑΙΔΙΚΟ: ΓΗΠΕΔΟ ΤΡΟΚΑΝΤΕΡΟΥ-ΦΑΛΗΡΟ\nΠΑΙΔΙΚΟ: ΓΗΠΕΔΟ ΤΡΟΚΑΝΤΕΡΟΥ - ΓΗΠΕΔΟ ΑΙΑΝΤΑ ΤΑΥΡΟΥ\nΠΛΗΡΟΦΟΡΙΕΣ: 210/9328902 ΔΕΥΤΕΡΑ-ΠΑΡΑΣΚΕΥΗ 17:00-21:00\nΕγγραφές Τμήματος Στίβου\nΣτην Ακαδημία Στίβου μπορούν να εγγραφούν αγόρια και κορίτσια που αγαπούν το Στίβο και πιστεύουν πως έχουν τη θέληση και τα προσόντα να διακριθούν στο "Βασιλιά" των αθλημάτων. Οι ηλικίες που ενδιαφέρουν την Ακαδημία, αφορούν παιδιά που έχουν γεννηθεί το 2002 και μεγαλύτερα.\nΟι προπονήσεις της Ακαδημίας αρχίζουν από τις 8 σεπτεμβρίου και τελειώνουν στις 30 Ιουνίου.\nΕγγραφές των παιδιών γίνονται καθ' όλη τη διάρκεια του χρόνου. Τα δε εγγραφόμενα παιδιά εντάσσονται αμέσως σε προπονητική ομάδα, κάτω από την επίβλεψη εξειδικευμένου γυμναστή.\nΗ εγγραφή στην Ακαδημία κοστίζει 40€ και η μηνιαία συνδρομή ανέρχεται στα 35€. Σε περίπτωση εγγραφής δύο ή περισσότερων αδελφών, το ποσό που απαιτείται είναι 40€ για την εγγραφή κάθε παιδιού και 60€ μηνιαία δυνδρομή για δύο αδέλφια.\nΤο γραφείο Ακαδημίας λειτουργεί καθημερινά 18:00 - 21:00 στη θύρα 5 του Σταδίου του Πανιωνίου Γ.Σ.Σ., Ι. Χρυσοστόμου 1, Ν. Σμύρνη και στεγάζεται στο Γραφείο της Εφορίας Στίβου. Τηλ. 210 9328903.\nΠροπονητές της Ακαδημίας Στίβου και υπεύθυνοι για την εφαρμογή των σχετικών προγραμμάτων είναι απόφοιτοι Τ.Ε.Φ.Α.Α.\nΤο ημερήσιο πρόγραμμα εργασιών της Ακαδημίας είναι το εξής: Δευτέρα - Παρασκευή: 18:30 - 19:30 και 19:30 - 20:30 Σάββατο: 10:00 - 11:00\nΔΙΚΑΙΟΛΟΓΗΤΙΚΑ ΕΓΓΡΑΦΗΣ1. Πιστοποιητικό Γέννησης από το δήμο2. Βεβαίωση Γιατρού ότι μπορεί να αθλείται3. Πέντα (5) φωτογραφίες ταυτότητας\nΤΡΟΠΟΣ ΠΛΗΡΩΜΗΣ ΕΓΓΡΑΦΩΝ ΚΑΙ ΣΥΝΔΡΟΜΩΝ ΑΚΑΔΗΜΙΩΝ ΣΤΙΒΟΥ\nΝΕΕΣ ΕΓΓΡΑΦΕΣ: Εγγραφή & πρώτος μήνας 75€\nΔεκέμβριος & Μάιος 70€\nΝοέμβριος & Ιούνιος 70€\nΕΓΓΕΓΡΑΜΜΕΝΟΙ: Δεκέμβριος & Μάιος 70€\nΟι εγγεγραμμένοι που οφείλουν δύο ή περισσότερους μήνες της περσινής χρονιάς υποχρεούνται να επανεγγραφούν.\nΟι συνδρομές πρέπει να εξοφλούνται τις πρώτες 10 μέρες κάθε μήνα.\nΠάγια επιθυμία και θέση της ΠΑΕ Πανιώνιος είναι η παρουσία φιλάθλων του Πανιωνίου σε όλους τους εκτός έδρας αγώνες της ομάδας και πάντα αναλαμβάνουμε και την ευθύνη της παρουσίας τους. Ακόμα, για τους εντός έδρας αγώνες του Πανιωνίου η ΠΑΕ Πανιώνιος δεσμεύεται ότι θα δώσει εισιτήρια σε φιλοξενούμενους φιλάθλους εφόσον η φιλοξενούμενη ΠΑΕ δεσμευτεί ότι θα πράξει το ίδιο και θα πάρει την ευθύνη της παρουσίας φιλάθλων της.\nΑναφορικά με τον αγώνα Πανιώνιος-ΑΕΚ, στη σύσκεψη των μέτρων του συγκεκριμένου αγώνα, ο εκπρόσωπος της ΠΑΕ ΑΕΚ δεν θέλησε να πάρει την ευθύνη της παρουσίας φιλάθλων της ΑΕΚ. Ως εκ τούτου, κατά την διάρκεια του κυριακάτικου αγώνα δεν θα βρεθούν στις κερκίδες του Γηπέδου της Νέας Σμύρνης φίλαθλοι της ΑΕΚ καθώς επίσης η θύρα 9, που θα λειτουργήσει φέτος ως θύρα φιλοξενούμενων φιλάθλων, θα παραμείνει κλειστή.\nΙβαν ο μπλόγκερ\nΙβάν ο bloger! Ο Ιβάν Ζορόσκι ως ένας από τους παίκτες του Πανιώνιος On Telecoms με… προϋπηρεσία στην Ευρωλίγκα επιλέχθηκε από τη διοργανώτρια αρχή για να γράφει σε εβδομαδιαία βάση το δικό του blog (σχόλιο) σχετικά με τα όσα θα συμβούν στη διοργάνωση. Διαβάστε τι λέει για τον Πανιώνιο On Telecoms και την πρόκληση της νέας σεζόν.\n«Οποιοσδήποτε στάθηκε αρκετά τυχερός ώστε να παίξει στην Ευρωλίγκα έστω μία φορά, πάντα θέλει να το κάνει ξανά. Εγώ το κατάφερα μία και τώρα έχω ξανά την ευκαιρία. Είμαι ο Ιβάν Ζορόσκι του Πανιώνιος On Telecoms και επιστρέψτε μου να μοιρασθώ μαζί σας τη χαρά μου κυρίως για τον λόγο ότι θα αγωνισθώ ξανά στην Ευρωλίγκα αυτή τη σεζόν. Είχα αγωνισθεί με τον Ολυμπιακό πριν μερικά χρόνια και μετά από ορισμένα προβλήματα τραυματισμών και αλλαγές ομάδων, το ότι επιστρέφω στην Ευρωλίγκα ήταν αυτό ακριβώς που ήλπιζα να συμβεί σε αυτό το σημείο της καριέρας μου. Πέρυσι κάναμε φοβερή δουλειά και πραγματικά πιστεύω ότι ήταν ό,τι καλύτερο μπορούσε να τύχει σε εμένα και τον Πανιώνιο η πρόκριση στην Ευρωλίγκα.\nΑν δεν έχετε μάθει το πώς εξασφαλίσαμε τη συμμετοχή μας στην Ευρωλίγκα, σας λέω απλά ότι το πετύχαμε με δραματικό τρόπο. Ηρθα στον Πανιώνιο λίγο πριν το ξεκίνημα της σεζόν και οι φίλαθλοί μας ονειρεύονταν τη συμμετοχή στην Ευρωλίγκα. Το φαβορί για να προκριθεί ξανά στην Ευρωλίγκα ήταν πιθανώς ο Αρης. Όμως στην ελληνική λίγκα υπάρχουν αγώνες πλέ-οφ για την 3η θέση που οδηγούν στην Ευρωλίγκα. Εκεί με τον Πανιώνιο βρεθήκαμε να χάνουμε με 0-2 στη σειρά εναντίον του Μαρουσίου/ Επρεπε να νικήσουμε δύο σερί παιχνίδια εντός και εκτός έδρας κάτι το οποίο πετύχαμε και έτσι οδηγήσαμε τη σειρά στο 5ο ματς στην έδρα μας. Ηταν μία σειρά για γερά νεύρα αλλά έπρεπε να νικήσουμε για τους φιλάθλους μας.\nΟ Πανιώνιος είναι ένας μεγάλος σύλλογος με μακρά ιστορία και αφοσιωμένους φιλάθλους. Νικήσαμε για αυτούς το 5ο ματς στην έδρα μας μέσα σε μία καταπληκτική ατμόσφαιρα και φυσικά τρελούς πανηγυρισμούς στο φινάλε. Το συναίσθημα ότι κάναμε το όνειρο των φιλάθλων μας πραγματικότητα ήταν φοβερό και ένιωσα πολύ όμορφα που τους κάναμε ένα τέτοιο δώρο. Στη σεζόν που έρχεται θα υποδεχθούμε στο γήπεδό μας πολλές μεγάλες ομάδες κάτι το οποίο θέλουμε και εμείς οι παίκτες και οι φίλαθλοί μας. Θα είναι σίγουρα όμορφα…\nΓια την ομάδα μου τη φετινή σεζόν θα αναφερθώ στο επόμενο blog μου αλλά πρέπει να πω ότι έως τώρα αισθάνομαι περίφημα με τον νέο μας προπονητή, τον Αλεκσάνταρ Τριφούνοβιτς. Γνωριζα ότι ο «Αλεξ» ήταν πολύ καλός προπονητής από τότε που ήταν στον πάγκο του Ερυθρού Αστέρα στη Σερβία απ’ όπου καταγόμαστε και οι δύο. Τώρα, πιστεύω ότι έχει πλέον αποδείξει ότι είναι ένας από τους κορυφαίους προπονητές στην Ευρώπη με ακόμη πιο λαμπρό μέλλον. Απέδειξε ότι μπορεί να χειρισθεί μεγάλες ομάδες όπως έκανε πέρυσι με τη Λιέτουβος Ρίτας στη Λιθουανία. Και ειλικρινά δεν βλέπω κάποιον λόγο για να μη συνεχίσει τις επιτυχίες του με εμάς στον Πανιώνιο.\nΌπως πολλές άλλες ομάδες και ο Πανιώνιος δεν είχε στη διάθεσή του στην προετοιμασία παίκτες με διεθνείς υποχρεώσεις. Μπορεί να παραμείναμε επτά παίκτες από το περσινό ρόστερ όμως αρκετοί είναι και οι νέοι παίκτες που αποτελούν σημαντικά κομμάτια της σύνθεσής μας. Εως τώρα προσπαθούμε να μάθουμε ο ενας τον άλλο, να γίνουμε καλύτεροι σε διάφορα σημεία του παιχνιδιού και να θέσουμε τον τρόπο του παιχνιδιού μας για τη σεζόν που έρχεται. Εχουμε ακόμη τρεις εβδομάδες μέχρι το ξεκίνημα της σεζόν στην ελληνική λίγκα και με τον προπονητή μας κάνουμε καταπληκτικη δουλειά στις προπονήσεις. Θα είμαστε σίγουρα μέσα στις κορυφαίες ομάδες του πρωταθλήματος και ελπίζω σε καλές εμφανίσεις και στην Ευρωλίγκα.\nΣίγουρα όμως η διοργάνωση της Ευρωλίγκα έχει αλλάξει σε σχέση με αυτή πριν μερικά χρόνια όταν είχα παίξει ξανά. Πιστεύω μάλιστα ότι έχει αλλάξει πολύ αφού οι ομάδες είναι πολύ πιο δυνατές. Η φετινή σεζόν θα είναι η πιο δυνατή στην ιστορία της Ευρωλίγκα αφού όλες οι ομάδες δυνάμωσαν το ρόστερ τους, υπάρχουν τουλάχιστον επτά ομάδες με τεράστιο μπάτζετ και σπουδαίες ομάδες. Το γνωρίζω πολύ καλά αυτό γιατί οι περισσότερες από αυτές βρίσκονται στον όμιλό μας! Τουλάχιστον τρεις από αυτές θα προσπαθήσουν να φτάσουν μέχρι το φάιναλ-φορ και με αυτές παίζουμε τις τρεις πρώτες αγωνιστικές. Τη Ρεάλ Μαδρίτης εκτός έδρας, την ΤΣΣΚΑ Μόσχας εντός και την Εφες Πίλσεν εκτός έδρας ξανά! Θα είναι σίγουρα πολύ δύσκολη η αποστολή μας αλλά δεν θα ήθελα να είναι διαφορετικά αφού μου έλλειψε η Ευρωλίγκα. Είναι η κορυφαία διοργάνωση και προσωπικά μου αρέσει να παίζω κόντρα σε μεγάλες ομάδες και μεγάλους παίκτες. Δεν μπορώ να περιμένω να ξεκινήσει…\nΤο blog του Ιβάν Ζορόσκι μπορείτε να το διαβάσετε στη διευθυνση: http://www.euroleague.net/features/blog/2008-2009/ivan-zoroski/i/35624/2547/back-in-the-big-time\nΣτην Αθήνα ο Νίκολιτς\nΣτην Αθήνα βρίσκεται από το μεσημέρι της Τρίτης ο Μαυροβούνιος φόργουορντ του Πανιώνιος On Telecoms Γκόραν Νίκολιτς. Ο διεθνής παίκτης το απόγευμα πήγε στο γήπεδο του Ελληνικού, γνωρίσθηκε με τους συμπαίκτες του και έπιασε αμέσως... δουλειά.\nΙκανοποιημένος από την πορεία της Εθνικής ομάδας του Μαυροβουνίου στα προκριματικά του Ευρωμπάσκετ για τη Β Κατηγορία της FIBA Europe, κουρασμένος από τους αγώνες ενός μήνα αλλά πανέτοιμος και ορεξάτος να βοηθήσει τον Πανιώνιο On Telecoms ο Νίκολιτς φόρεσε τα κυανέρυθρα και συμμετείχε στην απογευματινή προπόνηση της Τρίτης.\nΤο βράδυ αναμένεται και ο έτερος διεθνής, ο Σέρβος γκαρντ Μπράνκο Τσβέτκοβιτς και την Τετάρτη αμφότεροι μαζί με τους συμπαίκτες τους στον Πανιώνιο On Telecoms θα τεθούν ενώπιον των εκπροσώπων των ΜΜΕ στην ανοιχτή για τους δημοσιογράφους γραπτού και ηλεκτρονικού Τύπου προπόνηση, μόλις δύο μέρες πριν την έναρξη του μεγάλου διεθνούς τουρνουά "Ανδρέας Βαρίκας".\n«Καλό το θέαμα αλλά πρέπει να βρούμε και ουσία. Παίζουμε καλό ποδόσφαιρο και με το υλικό και την νοοτροπία που έχει η ομάδα θα πάμε καλά. ΘΕΛΩ να δω τον Πανιώνιο ακόμη πιο ψηλά φέτος...».\nΟ 27χρονος αμυντικός του Πανιωνίου, βασικό στέλεχος στη φετινή προσπάθεια της ομάδας, μιλάει αποκλειστικά στο http://www.wind.com.gr/ για το ξεκίνημα της ομάδας του στο φετινό πρωτάθλημα, τα πρόσφατα άτυχα αποτέλεσμα στη Νέα Σμύρνη και αισιοδοξεί πως σύντομα το θεαματικό ποδόσφαιρο θα συνοδευτεί και με ουσία. Δεν πτοείται από την απώλεια βαθμών απέναντι στον ΟΦΗ καθώς είναι σίγουρος για τις πραγματικές δυνατότητες της ομάδας περιμένοντας πως αυτό θα φανεί σύντομα και ενόψει του δύσκολου αγώνα με την ΑΕΚ την ερχόμενη Κυριακή. Θεωρεί πως ένα από τα μυστικά της επιτυχίας είναι η εμπιστοσύνη που δείχνουν όλοι στο πρόσωπο του Γερμανού προπονητή Εβαλντ Λίνεν και περιμένει πως με την προσθήκη στην ομάδα των νέων αποκτημάτων, Ρεκόμπα και Εστογιάνοφ, θα κερδίσουν όλοι. Ο Πανιώνιος με την ποιότητα των λατινοαμερικάνων παικτών αλλά και οι ίδιοι από το ομαδικό πνεύμα και το καλό κλίμα στην ομάδα.\n** Βαγγέλη, υπάρχει η περίπτωση ένας παίκτης να μπορεί να επηρεαστεί από ένα άτυχο αποτέλεσμα όπως αυτό του Πανιώνιου με τον ΟΦΗ την περασμένη Κυριακή;\n"Ανάλογα με το χαρακτήρα του κάθε ποδοσφαιριστή.. Είναι σίγουρο πως όταν παίζεις καλά και στο τέλος δεν κερδίζεις αυτό σε στεναχωρεί. Όμως από την άλλη πλευρά, εμείς βλέπουμε τι γίνεται μέσα στο γήπεδο. Είδαμε πως η ομάδα παίζει καλά και μπορεί να παίξει ακόμα καλύτερα. Είδαμε πως ο φετινός Πανιώνιος δημιουργεί σε κάθε αγώνα πολλές ευκαιρίες για γκολ και πιστεύω πως σύντομα θα έρθει και η ουσία. Δεν γίνεται να συνεχιστεί αυτή η ατυχία, εφόσον δεν το βάζουμε κάτω και προσπαθούμε. θα ανησυχούσαμε εάν δεν δημιουργούσαμε ευκαιρίες για γκολ. Τώρα που βλέπουν όλοι το πόσο προσπαθούμε, δεν ανησυχούμε και περιμένω τα θετικά αποτελέσματα.."\n** Υπάρχει κάτι διαφορετικό στην φετινή ομάδα σε σχέση με τον Πανιώνιο των δύο περασμένων χρόνων; Κάτι που να σας κάνει να αισιοδοξείτε ακόμη περισσότερο;\n"Φέτος η ομάδα έχει ένα διαφορετικό πρόσωπο. Είμαστε πιο ώριμοι και πιο επιθετικοί σαν ομάδα. Χτυπάμε όλα τα παιχνίδια από το πρώτο λεπτό. Δεν μας νοιάζει ποια ομάδα είναι απέναντί μας. Μπαίνουμε μέσα και κυνηγάμε το γκολ από το ξεκίνημα του αγώνα. Θυμάμαι πριν από δύο χρόνια υπήρχαν παιχνίδια που περιμέναμε τον αντίπαλο και μετά κάναμε και εμείς το παιχνίδι. Τώρα δεν περιμένουμε κανέναν, αφού μπαίνουμε μέσα και ψάχνουμε το γκολ. Πιστεύω πως είμαστε σε μια νέα νοοτροπία και αυτή θα μας βοηθήσει.."\n** Τι περιμένεις από το δύο νέα μεταγραφικά αποκτήματα, τον Ρεκόμπα και τον Εστιγιάνοφ; Σε ποιούς τομείς νομίζεις ότι θα βοηθήσουν την ομάδα περισσότερο;\n"Τον Ρεκόμπα τον ξέρουμε όλοι.. Τι να πεις γι' αυτόν τον παίκτη. Κι ο Εστογιάνοφ όμως προέρχεται από την ίδια σχολή ποδοσφαίρου κι από μεγάλα πρωταθλήματα στην καριέρα του. Σίγουρα θα μας κάνουν πιο μεγάλη ομάδα, πιο παραγωγικούς και σε γενικές γραμμές καλύτερη ομάδα. Όμως επειδή ο Πανιώνιος έχει ως ατού το ομαδικό πνεύμα και στηρίζεται σ' αυτό, εκτιμώ πως και οι δύο παίκτες θα βγούνε κερδισμένοι από την συμμετοχή τους στην ομάδα. Έχουν να πάρουν κι αυτοί πολλά πράγματα από την ομαδικότητα μας. Θα πρέπει πάντως να υπάρξει υπομονή από όλους έτσι ώστε να δούμε την ομάδα στην πλήρη της μορφή να κάνει σπουδαία πράγματα.. "\n** ΄Εχετε μπροστά σας ένα πολύ δύσκολο παιχνίδι, με την ΑΕΚ. Τι να περιμένει ο κόσμος από εσάς και τι περιμένετε εσείς οι ίδιοι από ένα τέτοιο παιχνίδι;\n"Είναι ένας αγώνας σαν τους υπόλοιπους. Έτσι τον βλέπουμε. Έτσι όπως το σκέφτομαι, μακάρι να μην δημιουργήσουμε τόσες ευκαιρίες για γκολ όπως με την Ξάνθη και τον ΟΦΗ αλλά να έχουμε την ουσία που είχαμε στις Σέρρες για να κερδίσουμε. Εμείς θα μπούμε στο γήπεδο για τη νίκη και μόνον αφού πάνω απ' όλα πιστεύουμε στους εαυτούς μας και τις δυνατότητες της ομάδας. Θα παίξουμε καλά και εάν όλα πάνε καλά θα κερδίσουμε.."\n** Τι περιμένεις από τον εαυτό σου και τι θέλεις να ζήσεις με τον Πανιώνιο μέσα σ' αυτή τη χρονιά;\n"Είμαι πολύ καλά στον Πανιώνιο. Την αγαπάω αυτή την ομάδα και βλέπω πως μπορούμε να πετύχουμε σπουδαία πράγματα. Γιατί όχι να πάμε καλύτερα από την περσινή χρονιά αφού υπάρχει η αίσθηση ότι είμαστε μια καλά οργανωμένη ομάδα με πνεύμα νικητή και καλή ψυχολογία. Εγώ προσωπικά θέλω να είμαι υγιής για να μπορώ να προσφέρω κάθε φορά και κάτι παραπάνω. ΘΕΛΩ να δω την ομάδα ακόμα πιο ψηλά και να μείνω σ' αυτή για αρκετό καιρό ακόμη.."\n** Το αντιπροσωπεύουν για τον Πανιώνιο ο Εβαλντ Λίνεν και ο κόσμος της ομάδας;\n"Ο προπονητής είναι πλέον στον 3ο χρόνο και έχει προσφέρει ήδη πάρα πολλά. Μαθαίνει την Ελληνική νοοτροπία και το Ελληνικό ποδόσφαιρο. Εμείς μαθαίνουμε από αυτόν τον τρόπο σκέψης αλλά και το πως θέλει να παίζουμε. Είναι κάθε μέρα και πιο εύκολο για όλους μας. Σημαντικό ρόλο παίζει η εμπιστοσύνη που του δείχνουμε και κυρίως η εμπιστοσύνη που απολαμβάνει από το σύλλογο γενικότερα. Έτσι πιστεύω πως ένας προπονητής αποδίδει καλύτερα στο έργο του. Εάν τον αφήσεις και περιμένεις να δεις αποτελέσματα τότε οι πιθανότητες επιτυχίας είναι ακόμα μεγαλύτερες. Βλέπετε και στον ΠΑΟΚ που κράτησαν τον Σάντος φέτος, πως έχει αλλάξει προς το καλύτερο η ομάδα αυτή. Ο Πανιώνιος έχει τη δυνατότητα να κερδίσει ακόμη περισσότερα πράγματα από τον συγκεκριμένο προπονητή. Όσο για τον κόσμο, τον έχουμε κοντά μας. Η συμπαράστασή του είναι σημαντική και το νιώσαμε ειδικά στα δύο φετινά παιχνίδια στη Νέα Σμύρνη. Θα είναι κοντά μας και θα προσπαθούμε συνεχώς να τους ικανοποιούμε όσο γίνεται περισσότερο.."\nΣε κυκλοφορία τίθενται από την Τετάρτη 24/09 τα Εισιτήρια του αγώνα της 4ης Αγωνιστικής της SUPERLEAGUE για τον αγώνα ΠΑΝΙΩΝΙΟΣ Γ.Σ.Σ - A.E.K που θα πραγματοποιηθεί στο γήπεδο της Ν. Σμύρνης την Κυριακή 28/9 στις 19.00μμ. Αναλυτικά, τα σημεία πώλησης και οι τιμές έχουν ώς εξής:\nΤετάρτη 24/9 17.00 - 21.00\nΠέμπτη 25/9 17.00 - 21.00\nΠαρασκευή 26/9 17.00 - 21.00\nΣάββατο 27/9 10.00 - 15.00\nΚυριακή 28/9 10.00 - 14.00\nΚυριακή 28/9 16.00 - 19.00\nΘΥΡΑ 1-2 ΚΑΝΟΝΙΚΟ 15€ ΠΑΙΔΙΚΟ 2€\n* Την ημέρα του αγώνα θα λειτουργούν τέσσερα (4) εκδοτήρια στην οδό Αγ. Ανδρέου (τρία για την θύρα 1-2 και ένα για τις θύρες 4&7). Είσοδο για την θύρα 2 θα υπάρχει και από την οδό Σοφούλη, χωρίς όμως να λειτουργεί για τον αγώνα αυτόν εκδοτήριο έξω από την συγκεκριμένη είσοδο.\n* Το παιδικό Εισιτήριο ανταποκρίνεται στις ηλικίες από ενός έτους έως και δεκαέξι ετών. Ο χρωματισμός του Εισιτηρίου είναι διαφορετικός για να γίνεται εύκολα αντιληπτός με αποτέλεσμα τυγχόν ενήλικες που θα φέρουν το συγκεκριμένο εισιτήριο να μην δικαιούνται την είσοδο στο γήπεδο.\n* Η πώληση των Εισιτηρίων Διαρκείας συνεχίζεται κανονικά (Δευτέρα - Παρασκευή 10.00 - 17.00, Σάββατο 12.00 - 15.00, την ημέρα του αγώνα δεν θα γίνεται πώληση).**** Για την αγώρα Εισιτηρίου του αγώνα απαιτείται η επίδειξη της Αστυνομικής Ταυτότητας. Κάθε φίλαθλος μπορεί να προμηθευτεί έως δύο (2) Εισιτήρια.\nΑτυχος ο Αντερσον\nΟ ποδοσφαιριστής Άντερσον Γκονζάγκα κατά τη διάρκεια του χθεσινού αγώνα προσέκρουσε βίαια στο έδαφος με αποτέλεσμα να τραυματιστεί στη δεξιά πηχεοκαρπική. Σήμερα εξετάστηκε από το ιατρικό team της ομάδας και ύστερα από κλινικοεργαστηριακό έλεγχο διαπιστώθηκε κάταγμα σκαφοειδούς επί εδάφους ιδίου κατάγματος προ τετραμήνου. Του εφαρμόστηκε ειδικός λειτουργικός νάρθηκας και θα ακολουθήσει ειδική θεραπεία. Η κατάστασή του θα επανεξεταστεί εντός των προσεχών ημερών.\nΑναρτήθηκε από ΚΥΑΝΕΡΥΘΡΑ ΝΕΑ στις 7:02 μ.μ. Δεν υπάρχουν σχόλια:\nΕρχεται ο Εστογιάνοφ\nΣε φιλικό αγώνα προπονητικού χαρακτήρα ο Πανιώνιος επικράτησε με 3-0 του Εθνικού στο βοηθητικό γήπεδο του Ελληνικού. Ο Πανιώνιος παρατάχθηκε με τους Μέιλι (41’ Ανδιόλας), Ντιαβαρά, Λάνγκαμπ, Ντρσεκ, Κοντοές( 80’Φακίνος) Χετεμάι (69’ Παλάσκας), Γουνδουλάκης (80’Αναστασόπουλος), Ντελούρα (80’ Σίοβας), Εστογιανόφ (69’ Σιαλμάς), Λουρένσο (69’ Κοιλιάρας).\n48’ σουτ του Καπετάνου στο οριζόντιο δοκάρι.\n71’ 0-1 το γκολ σημείωσε ο Σιαλμάς μετά από εκτέλεση φάουλ του Καπετάνου.\n83’ Ο Ανδιόλας απέκρουσε πέναλτι που εκτέλεσε ο Φαρινόλα\n85’ Κάθετη πάσα του Σιόβα στον Σιαλμά που σημείωσε το 0-2\n86’ Μετά από φάση διαρκείας στην περιοχή του Εθνικού, ο Καπετάνος έστειλε την μπάλα στα δίχτυα «γράφοντας» το 0-3\nΟ Έβαλντ Λίνεν μετά το τέλος του αγώνα δήλωσε «ήταν ένα καλό τεστ και πήραν χρόνο συμμετοχής όσοι δεν αγωνίστηκαν στον χθεσινό αγώνα με τον ΟΦΗ». Σε ερώτηση σχετικά με το πότε θα είναι σε θέση να αγωνιστεί ο Εστογιάνοφ απάντησε πως χρειάζεται λίγο χρόνο ακόμα. «Παρότι ένιωθε ένα σφίξιμο στον τετρακέφαλο ήταν καλό ότι αγωνίστηκε σε φιλικό αγώνα».\n*Όσοι αγωνίστηκαν στο χθεσινό αγώνα με τον ΟΦΗ ακολούθησαν πρόγραμμα αποκατάστασης σήμερα το πρωί (10:30 πμ) στη Νέα Σμύρνη.\n*Όλοι οι ποδοσφαιριστές θα έχουν αύριο ρεπό και η προετοιμασία του αγώνα με την ΑΕΚ θα ξεκινήσει την Τετάρτη στις 16:00 στο προπονητικό κέντρο του Κορωπίου.\n*Ο Γρηγόρης Μάκος είναι σήμερα καλεσμένος στο Αθλητικό Πανόραμα της ΝΕΤ. Η εκπομπή αρχίζει στις 19:00 μμ.\nΤα ζευγάρια του 19ου τουρνουά "Ανδρέας Βαρίκας"\nΣτην τελική ευθεία για το 19ο διεθνές τουρνουά "Ανδρέας Βαρίκας" μπαίνει ο Πανιώνιος On Telecoms τόσο αγωνιστικά όσο και οργανωτικά ενόψει της διεξαγωγής του σπουδαίου τουρνουά. Ηδη καταρτίστηκε το πρόγραμμα των αγώνων των δύο ημερών του τουρνουά με τον αγώνα Μαρούσι-Ντιναμό Μόσχας να ανοίγει την αυλαία την Παρασκευή και αυτόν ανάμεσα σε Πανιώνιο On Telecoms και Φορτιτούντο (Upim) Μπολόνια να ακολουθεί.\nΠιο συγκεκριμένα, το πρόγραμμα για τις δύο μέρες του τουρνουά έχει ως εξής:\n18.30 Μαρούσι-Ντιναμό Μόσχας\n21.00 Πανιώνιος On Telecoms-Upim Μπολόνια\nΣαββατο 27 Σεπτεμβρίου\n18.00 Μικρός τελικός (ηττημένοι αγώνων Παρασκευής)\n20.30 Μεγάλος τελικός (νικητές αγώνων Παρασκευής)\nΑνοιχτή προπόνηση για τα ΜΜΕ\nΕξάλλου, ενόψει του τουρνουά Ανδρέας Βαρίκας και λόγω και της επικείμενης άφιξης των Μπράνκο Τσβέτκοβιτς και Γκόραν Νίκολιτς την Τρίτη, προπονητές και παίκτες του Πανιώνιος On Telecoms θα τεθούν την προσεχή Τετάρτη στις 18.00 στο γήπεδο του Ελληνικού στη διάθεση των εκπροσώπων των ΜΜΕ γραπτού και ηλεκτρονικού Τύπου. Οι κυανέρυθροι για μία ώρα θα βρεθούν στη διάθεση των δημοσιογράφων και θα απαντήσουν στα ερωτήματά τους ενόψει της επικείμενης σεζόν.\nΜεγάλη επιτυχία με την μαθητική κερκίδα\nΜε μεγάλη επιτυχία εγκαινιάστηκε η λειτουργία της Αθλητικής-Μαθητικής Κερκίδας του Πανιωνίου. Εκατοντάδες μικροί φίλοι της ομάδας βρέθηκαν στη θύρα 4 και ενίσχυσαν τις προσπάθειες των ποδοσφαιριστών. Η νίκη δεν ήρθε αλλά οι λιλιπούτειοι φίλαθλοι της ομάδας ανανέωσαν το ραντεβού τους για τον αγώνα με την ΑΕΚ με την ευχή η ομάδα να είναι πιο τυχερή!\nΚαλύτερος ο Μπερνάντ\nΜε 175 ψήφους (ποσοστό 57%) στους 305 ο Μπεράρνυ Κουμορτζί αναδείχθηκε καλύτερος παίκτης του αγώνα με τον Πανσερραϊκό στη ψηφοφορία των "Κ.Ν.". Ακολούθησαν οι: Ντάριο Κρέσιτς 52 (17%), Ιβιτσα Μαϊστόροβιτς 33 (10%), Αντερσον 20 (6%), Ακης Μάκος 15 (4%), Γιώργος Μπάρκογλου 10 (3%)\nΕπίσης ο Μπέναρντ Κουμορτζί ψηφίστηκε από τους φιλάθλους του αγώνα Πανιώνιος-ΟΦΗ ως ο πολυτιμότερος ποδοσφαιριστής της αναμέτρησης. Ο Μπέναρντ παρέδωσε τη φανέλα του όπως και την μπάλα του αγώνα στην κα Ναταλί Βαγιωνή, εκπρόσωπο της εταιρίας καλλυντικών FRESH LINE που ήταν χορηγός του “MVP Πανιώνιος-ΟΦΗ”. Ο Μπέναρντ στα πλαίσια της βράβευσης δήλωσε πως είναι πολύ χαρούμενος που κατάφερε να σκοράρει για δεύτερο συνεχόμενο αγώνα αλλά ιδανικά θα ήθελε το γκολ του να συνδυαστεί με νίκη της ομάδας. Δήλωσε ακόμα πως η ομάδα δουλεύει πολύ σκληρά και τα θετικά αποτελέσματα θα έρθουν σύντομα.\nΓια τις επόμενες τρεις μέρες οι φίλαθλοι του Πανιωνίου μπορούν να ψηφίζουν στα "Κ.Ν." για την ανάδειξη του καλύτερου παίκτη στο ματς με τον ΟΦΗ.\nΑ ρε Λάμπρο...\nΓια δεύτερο εντός έδρας ματς ο Πανιώνιος ήταν καλύτερος αλλά δεν πήρε τη νίκη, καθώς παρεχώρησε ισοπαλία 1-1 στον ΟΦΗ. Οι «κυανέρυθροι» είχαν τρια δοκάρια, έχασαν ένα «τσουβάλι» ευκαιρίες (τις περισσότερες ο Χούτος που ήθελε να κάνει το κάτι παραπάνω...) και τελικά ο ΟΦΗ που έπαιξε με σαφέστατο αμυντικό προσανατολισμό σε μια από τις ελάχιστες (δεν ξεπέρασαν τις τρεις!!!) επιθέσεις κατάφερε να σκοράρει με τον Εντόι και να «κλέψει» τον βαθμό της ισοπαλίας, αφήνοντας για ένα κόμη ματς τους γηπεδούχους με τις καλές εντυπώσεις.\nΟ Πανιώνιος με τον Λάμπρο Χούτο στην αρχική ενδεκάδα άρχισε το ματς πολύ δυνατά θέλοντας να δείξει ότι θα είναι το «αφεντικό» του αγώνα. Πριν συμπληρωθεί το πρώτο λεπτό ο Σκούφαλης βρέθηκε μέσα στη περιοχή του ΟΦΗ, όμως το σουτ που έκανε το απέκρουσε ο Μάλαρτζ. Δέκα λεπτά αργότερα πάλι ο Σκούφαλης είναι πρωταγωνιστής. Ο Κουτσόπουλος βγάζει σέντρα, ο Σκούφαλης πιάνει απευθείας το σουτ αλλά η μπάλα φεύγει ελάχιστα άουτ πάνω απ’ το οριζόντιο δοκάρι. Στο 26ο ο Χούτος περνάει όποιον βρει μπροστά του, πλασάρει τον Μάλαρτζ αλλά η μπάλα σταματά στο οριζόντιο δοκάρι.\nΟ ΟΦΗ προσπάθησε να αντιδράσει, ο Εντόι στο 32ο μπήκε στη περιοχή, αλλά το σουτ που έκανε δεν απείλησε τον Κρέσιτς που μπλόκαρε τη μπάλα. Ηταν η μονδική φορά που ο Κροάτης γκολκίπερ του Πανιωνίου ανησύχησε στα πρώτα 45 λεπτά. Δυο λεπτά πριν τη λήξη ο Μαϊστόροβιτς δεν πρόλαβε να σπρώξει τη μπάλα στην ανυπεράσπιστη εστία.\nΤο μοτίβο ήταν ίδιο και στο δεύτερο 45άλεπτο. Ο Πανιώ νιος δημιούργησε ευκαιρίες, ο Χούτος προσπαθούσε να πετύχει γκολ και σπαταλούσε τις ενέργειες των συμπαικτών του. Αυτό συνέβη στο 57ο όπου ενώ Μπάρκογλου και Σκούφαλης ήταν μόνοι με άδειο τέρμα, αυτός προσπάθησε να σκοράρει έχοντας πάνω του δυο παίκτε τλου ΟΦΗ και τον Μάλαρτζ απέναντί του. Το 62ο ο Κουμορτζί σκόραρε, αφού βέβαια πρώτα οΧούτος μόνος απέναντι στον Μάλαρτζ είχε στείλει τη μπάλα στο σώμα του Πολωνού γκολκίπερ.\nΤο γκολ, του Γκανέζου αφύπνισε τους κρητικούς που βγήκαν στην επίθεση και τρια λεπτά αργότερα μετά από κόρνερ του Δημούτσου, ο Εντόι με σουτ μέσα από την περιοχή ισοφάρισε. Μετά κλείστηκαν και πάλι πίσω κρατώντας το «Χ».\nΣτο ποδόσφαιρο δεν νικά ο καλύτερος, αλλά και σίγουρα δεν νικά μια ομάδα που δεν μπορεί να σκοράρει με τόσες ευκαιρίες.\nΠανιώνιος (Έβαλντ Λίνεν): Κρέσιτς, Μανιάτης, Μπερτέ, Σκούφαλης (72' Κοιλιάρας), Κουτσόπουλος, Μάκος, Κουμορτζί, Μαϊστόροβιτς, Μπάρκογλου (72' Γκονσάγκα), Νικολάου, Χούτος (87' Ντελούρα)\nΑναρτήθηκε από ΚΥΑΝΕΡΥΘΡΑ ΝΕΑ στις 1:03 μ.μ. Δεν υπάρχουν σχόλια:\nΑναρτήθηκε από ΚΥΑΝΕΡΥΘΡΑ ΝΕΑ στις 6:53 μ.μ. Δεν υπάρχουν σχόλια:\nΙκανοποιημένος από το γεγονός πως έχει πολλές λύσεις στο έμψυχο δυναμικό του Πανιωνίου, εμφανίστηκε ο Έβαλντ Λίνεν στη συνέντευξη τύπου της Παρασκευής. Ο Γερμανός τεχνικός ενόψει του αγώνα της Κυριακής με τον ΟΦΗ στη Νέα Σμύρνη θα έχει σαφώς περισσότερες επιλογές σε σχέση με την προηγούμενη αναμέτρηση κόντρα στον Πανσερραϊκό και στάθηκε σε αυτό το γεγονός. "Θέλαμε να έχουμε πολλές επιλογές όχι μόνο για την ενδεκάδα αλλά και για κατά τη διάρκεια του αγώνα, ώστε να μπορούμε με 1-2 παίκτες να αλλάξουμε την ποιότητα", είπε πιο χαρακτηριστικά.\nΟ προπονητής των "κυανέρυθρων" μπορεί να μην έχει στη διάθεση του τον Κοντοέ που είναι τιμωρημένος, ωστόσο υπάρχουν πλέον πολλές επιλογές όσον αφορά στον αντικαταστάτη του στο κέντρο της άμυνας όπως όμως και στην επίθεση με την επιστροφή του Λάμπρου Χούτου. "Ο Κοντοές είναι τιμωρημένος και τη θέση του θα πάρει ένας εκ των Μπερτέ, Λάνγκαμπ ή Ντρσεκ. Ο Ντιαβαρά μπήκε σε κανονικό ρυθμό αλλά χρειάζεται ακόμη χρόνο όπως και οι Πλασκόνι, Παλάσκας", ανέφερε για τα "μετόπισθεν" ενώ για την γραμμή κρούσης πρόσθεσε:"Ο Λάμπρος έχει καλές πιθανότητες να επιστρέψει. Έχασε κάποιες προπονήσεις αλλά ελπίζουμε ότι θα επανέλθει στη φυσική κατάσταση που ήταν. Ο Άντερσον επίσης έδειξε στο παιχνίδι των Σερρών ότι μπορεί να μας βοηθήσει".\nΑμφίβολος ο Κοιλιάρας\nΠάντως η συμμετοχή του Δημήτρη Κοιλιάρα είναι αμφίβολο και θα κριθεί στην προπόνηση της Παρασκευής. "Έίχε ένα κρύωμα και πυρετό. Χθες έτρεξε λίγο αλλά θα δούμε σήμερα αν θα καταφέρει να είναι έτοιμος". Σχετικά εξάλλου με τον Ντρσεκ και το γεγονός πως δεν έχει αγωνιστεί μέχρι τώρα, ο Γερμανός προπονητής απάντησε:"Έχουμε 35 παίκτες. Ο Πάβελ έχει εμπειρία και τον είχαμε στην αποστολή στο παιχνίδι με τον Πανσερραϊκό γιατί αν στα τελευταία 20λεπτά μας πίεζαν θα ήταν απαραίτητος. Δεν είναι πολύ γρήγορος και έτσι σε παιχνίδια που αμυνόμαστε ψηλά, υπάρχει και το θέμα των αντεπιθέσεων. Αν παίξουμε με άλλο αντίπαλο που θα μας πιέζει θα χρησιμοποιήσουμε την εμπειρία του".\n"Σε 1-2 εβδομάδες Ρεκόμπα-Εστογιάνοφ"\nΌσον αφορά στα δύο τελευταία μετεγγραφικά αποκτήματα, τους Ρεκόμπα και Εστογιάνοφ, ο Έβαλντ Λίνεν είπε:"Προπονήθηκαν ήδη με την ομάδα και με μπάλα. Ο Εστογιάνοφ ίσως την επόμενη εβδομάδα να είναι σε θέση να βοηθήσει την ομάδα. Ο Ρεκόμπα έχει περισσότερο χρόνο αποχής. Την επόμενη εβδομάδα θα κάνουν κάποια τεστ και σε συνδυασμό με την προσωπική μας άποψη, θα δούμε πότε θα είναι έτοιμοι και οι δύο. Πιστεύω σε 1-2 εβδομάδες θα είναι σε θέση όχι τόσο για την ενδεκάδα, όσο να βοηθήσουν για κάποιο διάστημα την ομάδα".\n"Επικίνδυνος ο ΟΦΗ"\nΟ τεχνικός των "κυανέρυθρων" αναφερόμενος στον επόμενο αντίπαλο τον ΟΦΗ, τον χαρακτήρισε ως μία πολύ καλή ομάδα και στάθηκε στους παίκτες που έχει στην επίθεση. "Ο ΟΦΗ είναι μία πολύ καλή ομάδα με καλούς επιθετικούς παίκτες όπως ο Εντόι που είναι γρήγορος, δυνατός και έχει καλή τεχνική, ο Κοστόφσκι, ο Σίμιτς, ο Πόποβιτς, ο Δημούτσος, ο Ρουμπάκης, ο Σφακιανάκης. Τα δύο τελευταία χρόνια έδειξε καλά στοιχεία. Έχασε στην πρεμιέρα από τον ΠΑΟΚ αλλά έλειπε το κεντρικό αμυντικό δίδυμο, οι Μπαρκαουάν και Ισά. Συνηθώς αγωνίζεται με σύστημα 4-2-3-1 αλλά στον αγώνα με τον Ηρακλή στα τελευταία 30λεπτά άλλαξε το σύστημα. Έπαιξε καλά στο δεύτερο παιχνίδι με τον ΟΦΗ. Ήταν επικίνδυνοι με τα στημένα. Πρόκειται γενικά για μία επικίνδυνη ομάδα αν τους αφήσεις να παίξουν. Γι΄αυτό πρέπει να αποκτήσουμε τον έλεγχο του παιχνιδιού από τα πρώτα λεπτά".\n"Διπλή αξία η νίκη στις Σέρρες"\nΤέλος για τη νίκη επί του Πανσερραϊκού, ο τεχνικός του Πανιωνίου τόνισε:"Κάθε νίκη είναι καλή για την ψυχολογία και για να είσαι επιτυχημένος. Η νίκη στις Σέρρες είχε διπλή αξία γιατί αγωνιστήκαμε χωρίς 1-2 σημαντικούς παίκτες ενώ για σχεδόν ένα ημίχρονο παίζαμε με δέκα παίκτες μετά την αποβολή του Κοντοέ".\n"Κυανέρυθρη" εξόρμηση στα σχολεία\nΣτα πλαίσια του προγράμματος Κοινωνικής Ευθύνης, αντιπροσωπία ποδοσφαιριστών (Γουνδουλάκης, Κοντοές, Σιόβας και Ανδριόλας) της ΠΑΕ Πανιώνιος θα παραβρεθεί αύριο στο 4ο Δημοτικό Σχολείο Νέας Σμύρνης. Οι ποδοσφαιριστές θα παραδώσουν αθλητικό εξοπλισμό στο σχολείο, θα υπογράψουν αυτόγραφα και θα μοιράσουν προσκλήσεις της Μαθητικής-Αθλητικής κερκίδας για τον αγώνα Πανιώνιος-ΟΦΗ.\nΗ παραπάνω ενέργεια θα γίνει θεσμός και πριν από κάθε εντός έδρας αγώνα του Πανιωνίου οι ποδοσφαιριστές θα επισκέπτονται τα σχολεία της Νέας Σμύρνης και των κοντινών περιοχών.\nΠρόστιμο στο Χούτο\nΚατά τη συνεδρίαση του Διοικητικού Συμβουλίου της ΠΑΕ Πανιώνιος, που έλαβε χώρα το βράδυ της Τετάρτης, 17 Σεπτεμβρίου 2008, αποφασίσθηκε ομόφωνα, η επιβολή, στον ποδοσφαιριστή Λάμπρο Χούτο, της ανώτατης πειθαρχικής ποινής που προβλέπει ο Κανονισμός Ιδιότητας & Μεταγραφών της ΕΠΟ (χρηματικό πρόστιμο χωρίς υποχρέωση προσφυγής στα αθλητικά δικαιοδοτικά όργανα) καθώς και ο Εσωτερικός Κανονισμός της ομάδας. Τα πειθαρχικά παραπτώματα για τα οποία επεβλήθη η ως άνω ποινή αφορούν σε ανάρμοστη συμπεριφορά του ποδοσφαιριστή, προς το τεχνικό team της ομάδας. Εκ του Διοικητικού Συμβουλίου\nΕΙΣΙΤΗΡΙΑ ΑΓΩΝΑ ΠΑΝΙΩΝΙΟΣ Γ.Σ.Σ - Ο.Φ.Η\nΣε κυκλοφορία τίθονται από την Τετάρτη 17/09 τα Εισιτήρια του αγώνα της 3ης Αγωνιστικής της SUPERLEAGUE για τον αγώνα ΠΑΝΙΩΝΙΟΣ Γ.Σ.Σ - Ο.Φ.Η που θα πραγματοποιηθεί στο γήπεδο της Ν. Σμύρνης την Κυριακή 21/9 στις 19.00μμ. Αναλυτικά, τα σημεία πώλησης και οι τιμές έχουν ώς εξής:\nΤετάρτη 17/9 17.00 - 21.00\nΠέμπτη 18/9 09.00 - 21.00\nΠαρασκευή 19/9 09.00 - 21.00\nΣάββατο 20/9 09.00 - 21.00\nΚυριακή 21/9 09.00 - 15.00\nΤετάρτη 17/9 17.30 - 20.30\nΠέμπτη 18/9 17.30 - 20.30\nΠαρασκευή 19/9 17.30 - 20.30\nΣάββατο 20/9 10.00 - 15.00\nΚυριακή 21/9 16.00 - 19.00\nΘΥΡΑ 1-2 ΚΑΝΟΝΙΚΟ 10€\n(Μόνο από το σύνδεσμο "Πάνθηρες")\nΘΥΡΑ 4 ΚΑΝΟΝΙΚΟ 25€\nΘΥΡΑ 7 ΚΑΝΟΝΙΚΟ 25€\n* Την ημέρα του αγώνα θα λειτουργούν τέσσερα (4) εκδοτήρια, τρία στην οδό Αγ. Ανδρέου (δύο για την θύρα 1-2 και ένα για τις θύρες 4&7) και ένα από την νέα είσοδο της Θύρας 1-2 (με εισιτήρια της αντίστοιχης θύρας) στην οδό Σοφούλη.\nΜΗΝ ΞΕΧΝΑΤΕ: Η πώληση των Εισιτηρίων Διαρκείας συνεχίζεται κανονικά.\nΑφιέρωμα από την Ευρωλίγκα\nΤο τρόπαιο στον Πανιώνιο On Telecoms\nΕξιτήριο πήρε ο Ντ’Ακολ\nΜε Λάμπρο Χούτο η προπόνηση\nΑνοιχτή Επιστολή προς κ. Λάμπρο Χούτο, κ. Ewald Li...\nΛίνεν: «Η πόρτα είναι ανοικτή...»\nΔήλωση - παρέμβαση του Κων. Τσακίρη στα "Κ.Ν."\nMπέναρντ Κουμουρτζί: "Δείξαμε πως ο Πανιώνιος έχει...\nΣτιγμές από τον θρίαμβο στις Σέρρες\nΧρόνια Πολλά Ιστορικέ\nΟ Αλεξιπτωτιστής που έφερε τον Ρεκόμπα στη Νέα Σμύ...\nΝίκη με... διακοπή φωτός!\nΟ σύλλογος πάνω απ' όλους\nΗ αποστολή για τις Σέρρες\n2ο Τουρνουά Παίδων - Παμπαίδων\nΣτο χειρουργείο ο Ντακόλ\nΓια τις φανέλες του Ρεκόμπα\nΛίνεν:"Ανεβάζει την ποιότητα ο Ρεκόμπα"\nΕΙΣΙΤΗΡΙΑ ΑΓΩΝΑ ΠΑΝΣΕΡΡΑΪΚΟΣ - ΠΑΝΙΩΝΙΟΣ Γ.Σ.Σ\n1922 - 2008 86 χρόνια μετά η επέτειος μνήμης θέτει...\n"Πρώτη" Ρεκόμπα, Εστογιάνοφ - "Επέστρεψε" ο Φανούρ...\n«Πεντάδα με Ρεκόμπα»\nΠοιος θυμάται τα "υβριστικά";\nΗ προπόνηση στην... οθόνη σας\nΕπίσημα "κυανέρυθρος" ο Εστογιάνοφ\nΠρώτη συνέντευξη Αλβαρο Ρεκόμπα\nΚαι ακόμα δεν είδατε τίποτα....\nΟλοι στο Αεροδρόμιο!!!\nΜε το 9 ο Ρεκόμπα\nΈλληνας πολίτης ο Κόντης\nGazzeta kai Corriere per la Panionios e Recoba\nΓια τον Κ. Τσακίρη\n"Πρώτη" του Αντερσον - Συνάντηση Γαλλή, Λίνεν\n"Εφυγε" ο Αντώνης Κοντός\n"Εμείς δεν είμαστε Πανιώνιοι ούτε για τα κύπελλα ο...\nΟ Κων. Τσακίρης στον Sentra FM\n"Γιατί στηρίζω την προσπάθεια του Κ. Τσακίρη"\n"Κουρέλα Πανιώνιε" (Ενα πραγματικό περιστατικό)\nΑνακοινώθηκαν Αντερσον και Μάκος τζούνιορ\nΜεγάλο όνομα του WNBA για το Μπάσκετ Γυναικών\nΑφετηρία η έκτακτη γ.σ. της ΠΑΕ Πανιώνιος - Η ίδρυ...


ΔΙΚΤΥΟΥΡΓΟΣ ΜΑΚΕΔΩΝ Μάχη για τη ζωή της δίνει μια 12χρονη στις ΗΠΑ: Αγνωστο πως κόλλησε τον κορωναϊό - ΔΙΚΤΥΟΥΡΓΟΣ ΜΑΚΕΔΩΝ\nHome / ειδήσεις / ΗΠΑ / Μάχη για τη ζωή της δίνει μια 12χρονη στις ΗΠΑ: Αγνωστο πως κόλλησε τον κορωναϊό\nΜάχη για τη ζωή της δίνει μια 12χρονη στις ΗΠΑ: Αγνωστο πως κόλλησε τον κορωναϊό\nΣε σοβαρή κρίσιμη αλλά σταθερή κατάσταση νοσηλεύεται το 12χρονο κορίτσι. EPA/HAFIDZ MUBARAK /POOL\nΜάχη για τη ζωή της δίνει η 12χρονη Εμμα σε νοσοκομείο της Ατλάντα.\nΣτις 15 Μαρτίου η Eμμα διαγνώσθηκε με πνευμονία και εξετάστηκε για κορωναϊό. Μία μέρα μετά, αφότου βρέθηκε θετική στον ιό, χρειάστηκε να διασωληνωθεί και έκτοτε η κατάστασή της παραμένει σταθερή, σύμφωνα με όσα δηλώνει η οικογένειά της στο CNN.\nΗ μικρή δεν είχε υποκείμενα νοσήματα, δεν είχε ταξιδέψει το προηγούμενο διάστημα και είναι άγνωστο πως κόλλησε τον ιό.\nΣύμφωνα με πληροφορίες από την παιδιατρική πτέρυγα του νοσοκομείου της Ατλάντα, η ασθενής είναι σε απομόνωση.\nΣτην Κίνα, που αποτελεί και τη μεγαλύτερη δεξαμενή περιπτώσεων που έχουν εξεταστεί στατιστικά, από τα 731 επιβεβαιωμένα κρούσματα σε παιδιά, θάνατος έχει καταγραφεί μόνο σε μία περίπτωση, ενός 14χρονου.\nΣυνολικά μόνο το 6% των περιπτώσεων που έχουν νοσήσει παιδιά θεωρούνται «βαριές» σε σύγκριση με ποσοστό 18,.5% που αφορά τους ενηλίκους, σύμφωνα με τις πλέον πρόσφατες μελέτες.\nΩστόσο, έκθεση που δημοσιεύθηκε την Τετάρτη από το αμερικανικό Κέντρο Ελέγχου και Προστασίας από Ασθένειες (US Centers for Disease Control and Prevention) δείχνει ότι οι νεότερες ηλικίες αποτελούν μία μεγάλη μερίδα των περιστατικών που απαιτούν νοσοκομειακή φροντίδα. Έως 20% των ανθρώπων που διακομίστηκαν σε νοσοκομείο με κορωναϊό στις ΗΠΑ είναι ηλικίας 20 έως 44.\nΔεν υπάρχουν στατιστικά για τις ηλικίες κάτω των 19 ετών.\nΤην πληροφορία για τη 12χρονη Εμμα, θέλησε να δημοσιοποιήσει η ίδια η μητέρα της, σημειώνει το αμερικανικό δίκτυο\n«Ξέρω από πρώτο χέρι πόσο επικίνδυνος είναι ο κορωναϊός» λέει η μητέρα της. «Ολοι λένε ότι ο ιός δεν χτυπά τους νέους ανθρώπους. Αλλά εδώ έχουμε μια 12χρονη που δίνει μάχη για τη ζωή της. Ο κόσμος πρέπει να μάθει να κρατά τις αποστάσεις. Και να μάθει να προσέχει τα παιδιά του. Να το πάρει στα σοβαρά»


Πέμπτη, 27/10/2016 · Λορένα Σιούτη Microsoft Star\nΤι να λεμε πολυ δυνατο μηχάνημα!!!!\nΈνα μεγάλο μπράβο στον Πάνο, τον κύριο που βλέπετε στη φωτογραφία.\nΟ άνθρωπος που κατάφερε το brand «Surface» να κάνει τζίρο δισεκατομμυρίων.\nΣτην αρχή «μπήκαν μέσα» αλλά δεν το έβαλαν κάτω.\nSurface Pro 4, Surface Book και τώρα Surface Studio και Surface Dial!\nO Panos Panays έγραψε πάλι !!! Έβαλαν αυτόν υπέυθυνο και κάτι αρχίζει να γίνεται…\nΩραίο μηχανάκι, αλλά πανάκριβο το διαολεμένο.\nΠλήρης αντιγραφή I Mac ! Εμπρός στο δρόμο που χάραξε η Apple.. κράξτε όλοι μα όλοι όσο θέλετε … Όλοι κατα βάθος απο εταιρείες μεχρι καταναλωτές αυτό ονειρεύονται .. I wannabe Apple οι μεν hatters οι υπόλοιποι …\nΚαντο οπως η Apple #4356433255321443243…\n@Agnostos13 τυφλός είσαι? Πότε η apple έκανε κάτι τέτοιο?\nΣας είπα ότι έχασα το ΕΣΠΑ εεεε?\nΌτι καλύτερο και πρωτοποριακό. Λίγο η τιμή…αλλά τι να λέμε για την οθόνη…ούτε κάν περάσαν και ακούμπησαν κάποιοι άλλοι…\nΜόνο ένας άσχετος θα το συγκρινε με apple και μάλιστα υπονοώντας ότι την έχει αντιγράψει κιόλας.\n@James χειρότερα θα έλεγα.\nΔεν βλέπεις το μηχάνημα…μέσα στην αντιγραφή είναι. Τεχνολογία οθόνης, γραφικά, design ξεχωριστό, μέγεθος, όλα μέσα στην “αντιγραφή”…κάποιοι σχολιάζουν με γνώμονα πάντα της εταιρείας τους. Θα πρέπει να παίρνουν οι άλλοι την άδεια για να κατασκευάσουν.\nΜην τους παρεξηγείς…έχουν ελαφρυντικά.\nΕγώ πάντως θα το πάρω μόλις στρώσει η τιμή περπατώντας. Μου αρέσει η αντιγραφή βλέπεις…\nΆ…και τα windows αντιγραφή είναι και αυτά. Σου το είπα;\nΓια καθίστε ρε μάγκες γιατι εσείς εκτός απο τρελούς κ άσχετους θα μας βγάλετε κ τυφλούς!! ChristosT @ James@ σε εσάς τους δυο αναφέρομαι κυρίως ·Έτσι οπως το βλέπετε με αυτό το πληκτρολόγιο κ με αυτό το ποντίκι αν λέω αν αντί για δυο μπράτσα για να στηρίζεται η οθόνη είχε ένα δεν ειναι ολόιδιο το Mac ;;; Πραγματικά μερικοί θέλετε να μας παρουσιάσετε το άσπρο μαυρο …. ΕΛΕΟΣ ….\nΡε συ Chris_BMW η μονη ομοιοτητα ειναι οτι εχουν και τα δυο ορθογωνιες οθονες και πληκτρολογια. Κατα τα αλλα το imac μπροστα σε αυτο ειναι σαν παππους με λουμπαγκο\nΟχι ρε…καμια σχεση με iMac! Ειναι μια παρθενογενεση!\nΕπειδη εχει υποστηριξη touch ειναι αλλο πραμα…\nΥΓ. Εχει windows λεει ο αλλος…τι θα ειχε ρε μεγαλε οταν το βγαζει η Microsoft…Android?\nΟ οπαδισμός στο μεγαλείο του…η μόνη σχέση μεταξύ τους είναι οτι τρέχουν και τα δύο λειτουργικό. Κατά άλλα…ένα Check στα ματάκια δεν βλάπτει.\nΒέβαια όταν κάποιος κοιμάται ξυπνά με την apple στο μυαλό του…όλα κάποια στιγμή είναι “apple”…\nΌταν φτάσαμε να λέμε αντιγραφή αυτό…\nκ.ο.κ…ισχύει ο φανμποισμός.\nAgnostos και BMW τι θα πούνε άραγε;\nΌλοι αντιγράφουν την apple…και μετά ξυπνήσανε.\nΚάντε έναν κόπο να δείτε το πλήρες βίντεο με τι μηχανισμούς στην βάση έρχεται το surface Studio και συγκρίνετέ το με την άχαρη και πλαστικούρα βάση του imac.\n΄Το σχέδιο της οθόνης και το πάχος όπως και την όλη τεχνολογία που φέρει.\nΜου θυμίζετε κάποιους που λένε οτι όλοι οι τροχοί είναι το ίδιο. Άχαχαχα…δεν παίζεστε…ότι είναι στρόγγυλο και τετράγωνο είναι “αντιγραφή” της apple…αιντε αιντεεεεε…\nΠαραδεχτείτε το…δεν είναιι κακό. Δεν σας αρέσει ο ανταγωνισμός και ιδιαίτερα όταν σας ΜΗΔΕΝΙΖΕΙ.\nΑ ! Κ που είστε .. για μα μην ξεχάσω , συνδεθείτε έχει live streaming.. Να δείτε τι θα παρουσιάζουν οι άλλοι στα επόμενα δυο χρονια κ τι θα αφαιρούν για να μην ξεχνιώμαστε (χωρίς να ειναι υποστηρικτής αυτού)…..\nΠαρθενογένεση δεν υπάρχει. ( https://youtu.be/xdcEJFHId1I )\nΌπως και το iMac είναι ακριβό με τη διαφορά ότι με το studio παίρνεις και μια γεύση από tony stark και όχι απλά ένα facebook machine. Μοιάζει και δε μοιάζει με mac. Είναι ασημένιο, έχει οθόνη/πληκτρολόγιο/ποντίκι και κοστίζει πολύ.\nΟυτε το σήμα της εταιρείας δεν ξέρανε που να το βάλουνε κ μάντεψε … Το βάλανε ακριβώς εκει που η Apple έχει το μηλαράκι !!!! 😂😂😂 όχι ρε δεν αντιγράψαμε κ τίποτα …..\nChris_BMW ναι τα ειδαμε… Γιατι να αντιγραψουν μια μπαρα αφης τη στιγμη που ο ανταγωνισμος εχει ολοκληρη την οθονη να ειναι αφης και οτιδηποτε νεο θελουν, μπορουν να το υλοποιησουν απλα με software ;\n@Chris_BMW η υπόθεση σηκώνει μήνυση χαλαρά…έχει το σήμα πίσω στην πλάτη και στο κέντρο;\nΠώωωωωωωωωω…μηνυσάρα…όπως και σε όλους τους κατασκευαστές λαπτόπς και όχι μόνο.\nΦαντάσου οτι και το σήμα της microsoft είναι αντιγραφεί του Μήλου…βέβαια…είναι ένα μήλο φαντάσου τετράγωνο που αντί να το δαγκώσουν το κόψανε στα 4…\nΠρέπει να πέσουν μηνύσεις…δεν γίνεται όλοι να αντιγράφουν την “Μηλοθεά”…είναι ανεπίτρεπτο.\nΕνταξει…φτιαξανε ενα iMac που για να μην ειναι ακριβως ιδιο ειπαν να κανουν 3 μετατροπες…\n-πηραν ενα mac mini\n-του βιδωσαν απο πανω μια cinema display\n-του ενσωματωσαν τουchscreen\nΚαι εγενετω κατι που δεν εχουμε ξαναδει και δεν μοιαζει με Apple (λεμε τωρα)!\nΚαι το καλυτερο απο ολα; Αυτο παει και πανω-κατω! Χιλιομετρα μπροστα οι ανθρωποι!\n@ChristosT μηλοπιτα κομμένη στα τεσσερα…\nΡε παιδια γιατι θα τρελαθουμε…Οτι ΑΙΟ βγει αντιγραφει την apple?\nΌταν κάνει η apple ακριβώς το ίδιο να περιστρέφεται θα μας πέι οτι είναι έτη φωτός μπροστά.\nΜας το δείχνει σε κάθε παρουσίαση όπως και σήμερα…χαχα…ά, ξέχασα…το καινούριο innovation είναι να βγάζεις θύρες.\nΚεντάνε οι άνθρωποι “κεντάνε”…μα να μην σκεφτούνε πιό μπροστά το design του Surface Studio;\nΑπολύσεις βλέπω απο τον Cook…\nMicrosoft τα έσπασες για ακόμα μια φορά, μπράβο.\nΤελικά Applακηδες δεν παλεύεστε ρε σεις. Ναι η Apple έφτιαξε τα ΠΆΝΤΑ… και το ίντερνετ και το τηλέφωνο και τους προσωπικούς υπολογιστές και όλα… ΌΛΟ ΤΟΝ ΚΌΣΜΟ αυτή τον έκανε!!!\nΕδώ φαίνονται όλα https://www.youtube.com/watch?v=wFeC25BM9E0\nΠράγματι…. δυνατό και πανέμορφο μηχάνημα από την MS. Ενδιαφέρον είναι η πρωτοτυπία στο μηχανισμό στήριξης και αλλαγής θέσης, τα μηδενικά περιθώρια και η πανέμορφη οθόνη με touch! Επίσης για σχεδιασμό είναι πραγματικά ενδιαφέρον αυτό στο βίντεο με το στρογγυλό χρηστικό σαν ποντικι αξεσουάρ.\nΤώρα είναι ανούσιο να νομίζουν κάποιοι ότι είναι Apple….όχι δεν είναι και μιλάει κάποιος που έχει Apple μηχανήματα. Είναι άλλο το στυλ και πράγματι MS έκανε πολλή καλή δουλειά.\nΌμως, τα χρήματα είναι πολλά (τα αξίζει βέβαια) αλλά για το μέσο χρήστη ένας απλό All one της Apple η άλλης εταιρίας στη μιση τιμή (1000-1300) υπερκαλύπτει της ανάγκες του.\nΠωωωω… Αντιγράφει την apple λένε.\nΈβαλε το λογότυπο πίσω στη μέση όπως η apple λέει ο άλλος. Ρε φίλε πας καλά;\nΟ άλλος γράφει για το πληκτρολόγιο/ποντικι και αν τα μπάτσα ήταν διαφορετικα, θα ήταν ίδιο mac. Εσένα δε ρωτάω αν πας καλά!\nΈνας άλλος μιλάει για mac mini όπου βιδωσαν τα μπράτσα με οθόνη και έγινε ίδιο mac. Τι να πεις εδώ…\nNα πούμε στις εταιρείες να φτιάχνουν τις οθόνες στρογγυλές για να μην έχει το ίδιο σχήμα με την Apple.\nΑμα το εφτιαχνε αλλιως δεν θα εμοιαζε με της Apple… Τωρα ομως μοιαζει!\nΑυτοι που λενε οτι ειναι αντιγραφη του iMAC εχετε δει κανενα βιντεο με τις δυνατοτητες του, τις λειτουργιες του και τα περιφερειακά του. Επισης ολο το υλικο του βρισκεται στη μικρη βαση που εχει και οχι πισω απο την οθονη. Θα δειτε ποσους graphic designers θα χασει η Apple και μετα μιλαμε\nΑν εχει την ιδια τεχνολογια που εχει και το surface σιγουρα δεν κανει για graphic designers…


Σπεύδουν οι «μνηστήρες» νέων φρεγατών του ΠΝ: Αναμένεται νέο Γαλλο-αμερικανικό bras de fer\nΑρχική σελίδαΦΡΕΓΑΤΕΣΣπεύδουν οι «μνηστήρες» νέων φρεγατών του ΠΝ: Αναμένεται νέο Γαλλο-αμερικανικό bras de fer\n- Κυριακή, Φεβρουαρίου 07, 2021\nΤο θέμα των νέων φρεγατών αποτελεί για το υπουργείο Εθνικής άμυνας τη Νο1 προτεραιότητα ώστε το πολύ έως τον Μάρτιο να έχει «κλειδώσει» ποιες θα είναι οι κύριες μονάδες επιφανείας του στόλου τα επόμενα χρόνια. Πηγή εικόνας: ΓΕΝ\nΕβδομάδα εξελίξεων για το Πολεμικό Ναυτικό και τη Διεύθυνση Εξοπλισμών καθώς εκεί οι Επιτελείς θα δεχτούν, στο Γενικό Επιτελείο Ναυτικού, δυο διαφορετικές αποστολές, των Γάλλων και των Αμερικανών οι οποίοι θα καταθέσουν τις αναθεωρημένες προτάσεις τους για τις τέσσερις φρεγάτες πολλαπλού ρόλου.\nΔεν αποκλείεται αν ολοκληρωθεί η πρόταση των Ισπανών και την πύλη της Λ. Μεσογείων να την περάσουν κι αυτοί, ώστε να μπει ο φάκελός τους, στους προς αξιολόγηση.\nΑνώτατη πηγή από το Πολεμικό Ναυτικό έλεγε ότι πλέον στενεύουν τα περιθώρια και ο χρόνος δεν είναι απεριόριστος για μια υπόθεση που θα έπρεπε να έχει κλείσει πριν χρόνια. Ότι είναι θ’ αποφασιστεί τώρα, τουλάχιστον στο επίπεδο αξιολόγησης των πολεμικών πλοίων, για να ληφθούν οι αποφάσεις.\nΤο Γενικό Επιτελείο Ναυτικού θέτει ως dead line την 15η Φεβρουαρίου, max την 20η ώστε να συγκεντρωθούν στη Διεύθυνση εξοπλισμών του ΠΝ όλοι οι φάκελοι των προσφορών για να ξεκινήσει η νέα αξιολόγηση των νέων πολεμικών πλοίων που προτείνει η κάθε εταιρία.\nΑπό εκείνη τη μέρα οι Επιτελείς έχουν το δικό τους dead line το πολύ έως τις 15 Μαρτίου για να ολοκληρώσουν την αξιολόγηση και να συντάξουν το εισηγητικό τους υπόμνημα προς το ΓΕΕΘΑ και την πολιτική ηγεσία του υπουργείου, με το οποίο θα ανακοινώνουν την τελική απόφαση που αφορά τις τέσσερις νέες φρεγάτες του πολεμικού στόλου.\nΗ εισήγηση θα είναι με προτεραιοποίηση των όσων απαιτεί ο χρήστης να έχει το πολεμικό αυτό πλοίο. Λεπτομέρειες θα καθοριστούν στον τεχνικό διάλογο που θ’ ακολουθήσει.\nΤο Πολεμικό Ναυτικό αναζητά τις φρεγάτες που είναι οι κατάλληλες για τον Ελληνικό στόλο και που με αυτές ουσιαστικά το ΠΝ αλλάζει σελίδα και φέρνει νέα δεδομένα σε Αιγαίο και Μεσόγειο.\nΗ Γαλλική ρελάνς\nΤην έλευση των Γάλλων με νέα πρόταση για τις φρεγάτες είχε προαναγγείλει η υπουργός Άμυνας της Γαλλίας Φλορανς Παρλί όταν παραβρέθηκε στην υπογραφή συμφωνίας για την πώληση στην Ελλάδα των 18 RAFALE.\nΗ πρόσδεση στο Ελληνικό Πολεμικό Ναυτικό επιχειρήθηκε και από τον Γάλλο πρεσβευτή στην Αθήνα κατά την ομιλία του στην 114 Πτέρυγα Μάχης στην Τανάγρα. «Ελπίζω ότι θα δούμε περισσότερα RAFALE στον Ελληνικό ουρανό, περισσότερες γαλλικές φρεγάτες στη θάλασσα, γιατί είναι πεπεισμένος ότι έτσι γινόμαστε συμπολεμιστές. Όπως λέμε, υπουργέ, Ελλάς – Γαλλία - Συμμαχία», σημείωσε ο Πατρίκ Μεζονέβ.\nΣ’ ότι αφορά την Γαλλική πρόταση, όπως ξεκαθαρίζουν πηγές από το Πολεμικό Ναυτικό, ακόμη δεν γνωρίζουν αν η νέα πρόταση των τεσσάρων φρεγατών τύπου Belh@ra θα είναι όλες της Γαλλικής διαμόρφωσης ή αν η πρόταση περιλαμβάνει μικτό σχηματισμό, δυο FDI & δυο Hellenique. Εκείνο που φαίνεται πως ξεκαθαρίζει, σύμφωνα με τις ίδιες πηγές, είναι ότι το ένα πλοίο θα κατασκευαστεί στα Γαλλικά ναυπηγεία κι άλλα τρία στα Ελληνικά. Άλλωστε πρόκειται και για την τελευταία «είδηση» που είχε δώσει η κα. Παρλί κατά την ομιλία της στο υπουργείο εθνικής άμυνας αλλά και στη συνέντευξη που είχε παραχωρήσει στην εφημερίδα Καθημερινή.\nΜε ενδιαφέρον ωστόσο περιμένουν στο ναυτικό Επιτελείο την πρόταση της ενδιάμεσης λύσης και κρατούν ζωντανή την ελπίδα πως οι Γάλλοι θ’ έχουν στον φάκελο της πρότασης μια μικτή λύση φρεγατών FREMM και LA FAYETTE. Οι πληροφορίες που έχουν δει το φως της δημοσιότητας βδομάδες τώρα, είναι ότι οι Γάλλοι προτίθενται να δώσουν δυο φρεγάτες LA FAYETTE, ελαφρώς εκσυγχρονισμένες και με πιο βαρύ οπλισμό, από αυτόν που φέρουν.\nΤο Come back των Αμερικανών\nΚαι ο «οργασμός επιθυμίας» να επισκεφθούν όλοι το Γενικό Επιτελείο Ναυτικού δεν σταματά στους Γάλλους καθώς αναμένεται όπως γράψαμε στην αρχή και το Αμερικανικό κλιμάκιο.\nΓια όλους έχει ιδιαίτερο ενδιαφέρον τι πρόκειται να προτείνει η Αμερικανική πλευρά καθώς μετά τα γεγονότα που έχουν να κάνουν με τις LCS του Αμερικανικού Πολεμικού Ναυτικού, η πρόταση που είχε γίνει δείχνει πλέον αποδυναμωμένη.\nΤην Παρασκευή ο Αμερικανός Πρεσβευτής στην Αθήνα, Τζέφρυ Πάϊατ συναντήθηκε με τον υπουργό εθνικής Άμυνας Νίκο Παναγιωτόπουλο. Σύμφωνα με πληροφορίες ο Αμερικανός Αξιωματούχος επανέλαβε ότι οι Ηνωμένες Πολιτείες θέλουν να εμπλακούν στα Ελληνικά ναυπηγεία και σημείωσε ότι θα ρθει αναθεωρημένη πρόταση από την Αμερικανική εταιρία.\nΣ’ ότι έχει να κάνει με την ενδιάμεση λύση ακόμη το τοπίο δείχνει θολό μιας και αυτά που ενδιαφέρουν το Πολεμικό Ναυτικό δεν αποδεσμεύονται ενώ ότι μπορούν να δώσουν, όπως σημειώνεται από τους χρήστες, το ΠΝ, περισσότερα προβλήματα θα φέρουν παρά λύσεις.\nΕίναι σαφές ότι την ενδιάμεση Αμερικανική λύση θα την δώσει η νέα κυβέρνηση των ΗΠΑ κι εκεί θα φανούν και οι προθέσεις που υπάρχουν για αυτή τη γωνιά του πλανήτη.\nΟι Ολλανδοί- Γερμανοί και Ισπανοί\nΟι Ολλανδοί με τη νέα φρεγάτα Sigma λένε ότι μπορούν να τρέξουν και να έχουμε πολύ πιο σύντομα νέα φρεγάτα στο ΠΝ. Είναι μια ιδιαίτερα αξιόλογη πρόταση που δεν αφήνει αδιάφορους τους Επιτελείς του ΠΝ οι οποίοι έχουν την πολυετή εμπειρία των φρεγατών S οι οποίες έχουν βγάλει ασπροπρόσωπο το ναυτικό, απέναντι σε οποιαδήποτε πρόκληση, κλήθηκε ν’ αντιμετωπίσει. Πληροφορίες πάντως σημείωναν ότι ενώ στην αρχή οι Ολλανδοί έλεγαν ότι τα πλοία ενδιάμεσης λύσης είναι άμεσα αποδεσμεύσιμα, οι φρεγάτες τύπου Μ, φαίνεται ότι γίνεται μια στροφή και ομιλούν για αποδέσμευση πέραν του 2024-2025.\nΟι Γερμανοί έχουν καταθέσει καιρό τις προτάσεις τους για δυο φρεγάτες, τις Α200 & Α300 ενώ οι Ισπανοί θα φέρουν την F110.\nΑΜΥΝΑ ΓΑΛΛΙΑ ΓΕΝ ΕΞΟΠΛΙΣΤΙΚΑ ΗΠΑ ΠΟΛΕΜΙΚΟ ΝΑΥΤΙΚΟ ΦΡΕΓΑΤΕΣ


Εβδομάδα εξελίξεων για το προοδευτικό μέτωπο (video) - Βεργίνα TV\nΑρχική ΕΛΛΑΔΑ Εβδομάδα εξελίξεων για το προοδευτικό μέτωπο (video)\nΤο προγραμματικό της κείμενο δημοσιοποιεί τη Δευτέρα η κίνηση «Γέφυρα», με το οποίο αναμένεται να δώσει θετικό νεύμα στο κάλεσμα του ΣΥΡΙΖΑ για τη συγκρότηση ενός ισχυρού μπλοκ προοδευτικών δυνάμεων. Η Φώφη Γεννηματά κατηγόρησε τον Πρωθυπουργό ότι πολιτεύεται με γυρολόγους και οδηγεί τη χώρα στον διχασμό.\nΜε δύο εκδηλώσεις με στόχο τη διεύρυνση προς την κεντροαριστερά, ξεκινά η τελευταία εβδομάδα του Φεβρουαρίου.\nΣτην Αθήνα, στελέχη, ακαδημαϊκοί και δημοσιογράφοι του ευρύτερου χώρου, ανοίγουν διάλογο το μεσημέρι της Δευτέρας στη Στοά Πεσμαζόγλου, παρουσιάζοντας κείμενο με υπογραφές για τη σύγκλιση των προοδευτικών δυνάμεων.\nΛίγες ώρες αργότερα, Φώτης Κουβέλης, Δημήτρης Παπαδημούλης και Γιάννης Ραγκούσης συναντώνται στην Πάτρα για τη σύγκλιση των προοδευτικών δυνάμεων σε Ελλάδα και Ευρώπη.\nΓια αναγκαία συνεργασία των δυνάμεων της κεντροαριστεράς, της σοσιαλδημοκρατίας και της ριζοσπαστικής Αριστεράς, κάνει λόγο ο καθηγητής του LSE Νίκος Μουζέλης, λίγες ώρες πριν από την εκδήλωση της πρωτοβουλίας «Γέφυρα», που αναγνωρίζει πολιτική ωρίμανση του ΣΥΡΙΖΑ.\nΤον προβληματισμό που υπάρχει, μήπως οι διευρύνσεις δημιουργούν ζήτημα ταυτότητας, παραδέχεται ο Χριστόφορος Βερναρδάκης, τονίζοντας πως ο ΣΥΡΙΖΑ δεν πρέπει να μετεξελιχθεί σε ένα άχρωμο κόμμα «μεσαίας λογικής», αλλά να ενισχύσει το ριζοσπαστισμό του.\nΜήνας διεργασιών και ανακοινώσεων ο Μάρτιος, προαναγγέλλει ο Πάνος Σκουρλέτης, θέτοντας ως στόχο τη διαμόρφωση μίας νέας προγραμματικής πρότασης για τη μεταμνημονιακή Ελλάδα.\nΤο κυβερνών κόμμα παραμένει προσκολλημένο στις ιδεοληψίες του, σχολιάζει ο Νίκος Δένδιας, σημειώνοντας πως ο μεσαίος χώρος δεν έχει όραμά του τον Μαδούρο.\nΟ Αλέξης Τσίπρας έφτιαξε τη Νέα Δεξιά, λέει η Φώφη Γεννηματά.\nΠροηγούμενο άρθροΈκλεψε τις εντυπώσεις και τον βαθμό ο Άρης από τον ΠΑΟΚ (1-1)\nΕπόμενο άρθροΔοκιμές MotoGP στο Qatar 2η μέρα, σειρά του Rins


25 Οκτωβρίου: Claude Cahun - t-zine.gr\nΣαν Σήμερα 25 Οκτωβρίου – LGBTQI People in History\n(25 Οκτωβρίου 1894 – 8 Δεκεμβρίου 1954)\nΑσχολήθηκε με το έργο του Όσκαρ Ουάιλντ και έγραψε μια μελέτη γι’ αυτό, ενώ μετέφρασε στα γαλλικά μέρος της εργασίας του σεξολόγου Havelock Ellis.\nΈγραψε αρκετά άρθρα στο θέμα της σεξουαλικότητας για λογαριασμό αρκετών περιοδικών. Ανάμεσα σ’ αυτά ήταν το περιοδικό L’Amitié το οποίο ήταν ομοφυλοφιλική επιθεώρηση. Εργάζεται παράλληλα ως φωτογράφος, ενώ από το 1930 και μετά ενεργοποιείται στο κίνημα των σουρεαλιστών. Το 1937 μετακομίζει με την σύντροφό της Malherbe στο βρετανικό νησί Jersey. Όταν οι Γερμανοί κατακτούν το νησί, το 1940, συνεργάζεται με την αντίσταση και το 1944 όταν η Γκεστάπο εισβάλει στο σπίτι της, βρίσκει γυμνές ερωτικές φωτογραφίες την καταδικάζει σε θάνατο μαζί με την σύντροφό της. Η ποινή δεν εκτελείται όμως, και το 1945 απελευθερώνονται. Η Cahun θα παραμείνει στο Jersey, ως το θάνατό της στις 8 Δεκεμβρίου του 1954\n* Πρώτη δημοσίευση 25 Οκτωβρίου 2007 στο transs.gr, αναδημοσίευση από τον Πολύχρωμο Πλανήτη.\nClaude Cahun LGBTQI People in History Γαλλία Οκτώβριος Φωτογράφος


Έγκυος το καλοκαίρι - mefrontizo.gr - είναι τρόπος ζωής\nΕγκυμοσύνη και καλοκαίρι: Από τη μια η πιο ευτυχισμένη περίοδος για μια γυναίκα και από την άλλη ο ήλιος και η ζέστη. Πώς μπορούν εγκυμοσύνη και καλοκαίρι να συνυπάρξουν αρμονικά;\nΗ απάντηση στο ερώτημα αυτό είναι σαφώς θετική. Με την προϋπόθεση, βέβαια, ότι η έγκυος ακολουθεί ορισμένες συμβουλές, οι οποίες θα τη βοηθήσουν να συνεχίσει να απολαμβάνει τη μαγεία της σημαντικότατης αυτής περιόδου και το καλοκαίρι.\nΗ εγκυμοσύνη θέλει…δροσιά!\nΣτη διάρκεια της εγκυμοσύνης, η θερμοκρασία του σώματος της γυναίκας είναι έτσι και αλλιώς υψηλότερη από την κανονική, οπότε η ζέστη του περιβάλλοντος είναι πιθανό να προκαλέσει έξτρα δυσφορία στην έγκυο. Για να αποφύγει το ενδεχόμενο αυτό, θα πρέπει να έχει υπόψη της τα παρακάτω tips:\nΕίναι προτιμότερο να παραμένει σε εσωτερικό και δροσερό χώρο τις ημέρες με πολύ υψηλή θερμοκρασία, αλλά εξίσου και τις ζεστές ημέρες με αυξημένη την υγρασία του περιβάλλοντος.\nΓενικότερα την περίοδο του καλοκαιριού, θα πρέπει να φορά ρούχα «ελαφριά», με αραιή ύφανση, κατά προτίμηση όχι συνθετικά, προκειμένου το σώμα να «αναπνέει» και να μην ιδρώνει υπερβολικά. Ένα πανί βρεγμένο με δροσερό νερό στον λαιμό ή στο μέτωπο θα μπορούσε να λειτουργεί συνεπικουρικά ώστε να διατηρηθεί η θερμοκρασία του σώματος σε φυσιολογικά επίπεδα.\nΑκόμη και ο ρυθμός της αναπνοής μπορεί να συμβάλλει θετικά στη διατήρηση της ιδανικής θερμοκρασίας της εγκύου, καθώς με την εκπνοή αποβάλλεται ζέστη από τον οργανισμό.\nΕάν ιδρώνει αρκετά, είναι σημαντικό να πίνει αρκετό νερό. Εκτός από νερό, υπάρχει και η επιλογή φρεσκοστυμμένων χυμών, οι οποίοι και θα την ενυδατώσουν και θα την τονώσουν. Εάν το αίσθημα της δίψας είναι διαρκές, υπάρχει η πιθανότητα η έγκυος να είναι ήδη αφυδατωμένη, πράγμα που σημαίνει ότι καλό είναι να συμβουλευτεί τον γιατρό της.\nΕπιπλέον, εφόσον είναι ανάγκη να βγει εκτός σπιτιού τις πολύ ζεστές ημέρες, συνιστάται να αποφεύγει τις μεσημεριανές ώρες, κατά τις οποίες ο ήλιος είναι περισσότερο βλαβερός. Και αυτό διότι η εγκυμοσύνη καθιστά τις γυναίκες πιο επιρρεπείς σε ηλιακά εγκαύματα από τις μη έγκυες.\nΒεβαίως, εφόσον κυκλοφορεί εκτός σπιτιού, οφείλει να χρησιμοποιεί αντηλιακό υψηλού SPF, όχι μόνο για λόγους προστασίας αλλά και για να μην αυξηθεί η παραγωγή μελανίνης, η οποία μπορεί να οδηγήσει στη «μάσκα της εγκυμοσύνης», αλλιώς χλόασμα ή μέλασμα, στην εμφάνιση δηλαδή πανάδων στο πρόσωπο της εγκύου.\nΜια ευχάριστη νότα δροσιάς θα απολαύσει η έγκυος αν επιλέξει να κολυμπήσει πρωινές ή απογευματινές ώρες, εφόσον επιτρέπει το κολύμπι ο γιατρός της. Εκτός, όμως, από τη δροσιά, το νερό έχει ακόμη δύο σημαντικά οφέλη την περίοδο της εγκυμοσύνης: «αφαιρεί» από το βάρος της εγκύου, ξεκουράζοντάς την, ενώ βοηθά στη διατήρηση μιας καλής φυσικής κατάστασης.\nΕγκυμοσύνη και πρήξιμο ποδιών\nΤο οίδημα στα πόδια είναι επίσης ένα σύνηθες «σύμπτωμα» μιας «καλοκαιρινής» εγκυμοσύνης, ιδίως εάν το καλοκαίρι συμπίπτει με το 2ο ή με το 3ο τρίμηνό της, κατά τα οποία αυξάνεται σημαντικά το σωματικό βάρος της εγκύου.Προκειμένου να το αντιμετωπίσουν άμεσα, καλό είναι να ξαπλώνουν για 30 έως 60 λεπτά την ημέρα, τοποθετώντας τα πόδια τους ψηλά, όπως επίσης και να φορούν άνετα παπούτσια, και γιατί όχι, παπούτσια που είναι λίγο μεγαλύτερα από το κανονικό τους μέγεθος.Επίσης, οι ειδικοί προτείνουν να περπατούν 2-3 φορές την εβδομάδα, κατά προτίμηση αργά το απόγευμα, ώστε να μην επιβαρύνονται εξαιτίας του ήλιου και της έντονης ζέστης.\nΑκολουθώντας αυτές τις απλές συμβουλές, αλλά βρίσκοντας και η καθεμία τι την ανακουφίζει, είναι βέβαιο πως οι μέλλουσες μητέρες θα καταφέρουν να απολαύσουν την καλοκαιρινή τους εγκυμοσύνη!


'Πες την ιδέα σου' (στα ΜΑΤ). Η Κεραμέως θυμήθηκε τον διάλογο - Γνώμες | News 24/7\n"Πες την ιδέα σου" (στα ΜΑΤ). Η Κεραμέως θυμήθηκε τον διάλογο\nΜετά από 3 νομοσχέδια και 1 τροπολογία που ξεσήκωσαν θύελλα διαμαρτυριών η υπουργός Παιδείας θέλει διάλογο EUROKINISSI\nΖητά από μαθητές και φοιτητές πουν την γνώμη τους για την «αναβάθμιση της εκπαίδευσης», μετά από 22 μήνες που νομοθετεί αγνοώντας τους.\n01 Ιουνίου 2021 06:03\nΈτσι λοιπόν σήμερα, μετά από σχεδόν δύο χρόνια διακυβέρνησης η Νίκη Κεραμέως διαπίστωσε ότι «υπάρχει πλούτος ιδεών στην κοινωνία μας». Μετά από 3 νομοσχέδια και μια τροπολογία που ξεσήκωσαν το σύμπαν και προκάλεσαν διαδηλώσεις ή συλλαλητήρια αποφάσισε πως «η πιο αποτελεσματική εκπαιδευτική πολιτική είναι αυτή που διαμορφώνουμε μαζί». Ξεκαθαρίζοντας πάντως πως όποιος μετάσχει στο διάλογο οφείλει να το κάνει ...αναγνωρίζοντας ότι έχει ήδη επέλθει αναβάθμιση της παιδείας!\nΑξίζει όμως να αναμοχλεύσουμε λίγο ποια είναι η υπουργός που αξιώνει σήμερα διάλογο:\nΜια υπουργός Παιδείας που συστηματικά νομοθετεί για ζητήματα που αφορούν τις 3 βαθμίδες της εκπαίδευσης δίχως να λαμβάνει υπόψη τις απόψεις των εκπαιδευτικών, των μαθητών, των φοιητών η των γονέων. Είναι χαρακτηριστικό πως τα νομοθετήματα που εισηγήθηκε η Νίκη Κεραμεώς συγκέντρωσαν την αντίθεση της συντριπτικής πλειοψηφίας όσων φορέων τοποθετήθηκαν στα κοινοβουλευτικές επιτροπές που προηγήθηκαν. Εξαίρεση αποτέλεσαν οι εκπρόσωποι των ιδιωτικών κολλεγίων, των ιδιωτικών σχολείων και του ΣΕΒ.\nΗ υπουργός που αρνούνταν επί μήνες να καταθέσει στον κοινοβουλευτικό διάλογο την περίφημη σύμβαση για την τηλεκπαίδευση που υπογράφθηκε με την εταιρία CISCO. Όταν τελικά αναγκάστηκε να το κάνει (μετά από δεκάδες ερωτήσεις του ΣΥΡΙΖΑ, του ΚΙΝ.ΑΛ, του ΚΚΕ και του Μέρα 25) φάνηκε το γιατί: Επειδή η σύμβαση δεν ήταν τελικά καθόλου δωρεάν για το δημόσιο όπως υποστήριζε. Από όλες τις απόψεις. Επίσης παρέδιδε δεδομένα χιλιάδων μαθητών και εκπαιδευτικών σε μία ιδιωτική εταιρία.\nΗ Νίκη Κεραμέως συν-εισηγήθηκε μαζί με τον υπουργό Προστασίας του Πολίτη Μιχάλη Χρυσοχοϊδη, την μόνιμη εγκατάσταση της Ελληνικής Αστυνομίας στα ΑΕΙ. Δημιουργώντας έτσι ένα από τα πλέον κατασταλτικά μοντέλα τριτοβάθμιας εκπαίδευσης που υφίσταται στην Ευρώπη. Στο ίδιο νομοσχέδιο «πέρασε» διατάξεις άμεσης μείωσης των εισακτέων στα ΑΕΙ κατά δεκάδες χιλιάδες\nΜε τροπολογία της τελευταίας στιγμής, δηλαδή τον «κλασσικό» τρόπο των κυβερνήσεων προκειμένου να μην συζητείται μία νομοθετική ρύθμιση, η Νίκη Κεραμέως θέλησε να εξισώσει τα πτυχία των κολλεγίων με τα ΑΕΙ. Αυθαίρετα και αντισνταγματικά. Σύμφωνα με την διάταξη που ψηφίστηκε τον Δεκέμβριο του 2020 υποχρεώνονται τα επιμελητήρια να κάνουν δεκτούς τους αποφοίτους ιδιωτικών ιδρυμάτων όπως ακριβώς αποδέχονται του αποφοίτους των δημόσιων πανεπιστημίωη.\nΗ υπουργός Παιδείας αντιμετώπισε τις καταλήψεις των γυμνασίων και λυκείων πέρυσι το φθινόπωρο με άκρως αυταρχικό τρόπο. Αρνούμενη κάθε συζήτηση των αιτημάτων όσο συνεχίζονται οι κινητοποιήσεις. Επίσης δεκάδες ήταν οι καταγγελίες για «ασφαλίτικες» επισκέψεις κλιμακίων της αστυνομίας στις υπό κατάληψη σχολικές μονάδες.\nΜετά από όλα αυτά -αλλά και από την συνολική πολιτική συμπεριφορά της Νίκης Κεραμέως - προκύπτει ένα προφανές στοιχείο: Ανέλαβε τον χαρτοφυλάκιου του υπουργείου Παιδείας προκειμένου να υπηρετήσει δίχως περισπασμούς μια προαποφασισμένη πολιτική . Ανεξαρτήτως του αν αυτή θα είχε η όχι κοινωνική αποδοχή. Παράληλα τεμηριώθηκε ότι κριτήριο των επιλογών της ήταν και οι πολιτικές δεσμεύσεις σε συγκεκριμένα επιχειρηματικά συμφέροντα.\nΠροφανώς οι εκκλήσεις διαλόγου της υπουργού Παιδείας, μόνον ως υποκρισία μπορούν να εκληφθούν.


Τα θετικά επακόλουθα μιας πανδημίας μέσα από το πρίσμα της Ψυχολογίας\nΑδιαμφισβήτητα, η ανησυχία και το άγχος είναι από τα κύρια συναισθήματα που βιώνουμε αυτήν την περίοδο οι περισσότεροι από εμάς. Κατά τη διάρκεια του εγκλεισμού υπάρχουν πολλοί λόγοι για να νιώθει κάποιος αγχωμένος και στρεσσαρισμένος.\nΤι γίνεται όμως με τους ανθρώπους που ήδη πάσχουν από κάποια ψυχική διαταραχή;\nΓια τον αντίκτυπο που έχει ο κορωνοϊός στους ανθρώπους που ήδη πάσχουν από κάποια ψυχική διαταραχή, μίλησε ο καθηγητής Simon Wessley, του Τμήματος Ψυχολογικής Ιατρικής του King’s College του Λονδίνου, τονίζοντας ότι έχει παρατηρηθεί αύξηση της Ιδεοψυχαναγκαστικής Διαταραχής και ότι αναμένεται αυτά τα ποσοστά να αυξηθούν στο μέλλον.\nΒασικό χαρακτηριστικό αυτής της διαταραχής είναι ο ψυχαναγκασμός, επαναλαμβανόμενες συμπεριφορές δηλαδή, που στοχεύουν στην εξαφάνιση ή μείωση του άγχους παρά στην ικανοποίηση ή την ευχαρίστηση του ατόμου. Μία από αυτές τις συμπεριφορές (τελετουργικά), είναι το συχνό πλύσιμο των χεριών, πράγμα το οποίο στις μέρες μας είναι ο κύριος τρόπος για να προφυλαχθούμε από τον κορωνοϊό. Καταλαβαίνουμε λοιπόν, ότι οι άνθρωποι που πάσχουν ήδη από Ιδεοψυχαναγκαστική Διαταραχή, αντιμετωπίζουν πιο δύσκολα την παρούσα κατάσταση με αποτέλεσμα να εντείνεται το άγχος τους. Αρκετοί όμως ερευνητές, αναφέρουν ότι και οι άνθρωποι που δεν πάσχουν από αυτή τη διαταραχή, μπορούν να την αναπτύξουν αν η πανδημία διαρκέσει περισσότερο. Αυτό μπορεί να συμβεί διότι ο φόβος για μόλυνση από τον ιό καιη γενικότερη εμμονή με τη καθαριότητα (όπως το συχνό πλύσιμο των χεριών και η καθημερινή χρήση αντισηπτικού) πυροδοτούν την ανάπτυξη ψυχαναγκασμών.\nΑρκετές από τις έρευνες που επικεντρώνονται στις ψυχολογικές επιπτώσεις της καραντίνας, αναφέρουν έξαρση συμπτωμάτων μετατραυματικού στρες, θυμού και σύγχυσης. Μία από αυτές τις έρευνες πραγματοποίησε η Dr Samantha Brookes, και εκείνη από το Τμήμα Ψυχολογικής Ιατρικής του King’s College του Λονδίνου, σε μελέτη στο ιατρικό περιοδικό The Lancet. Η ίδια αξιολόγησε τα έως τώρα δεδομένα από όλες τις σχετικές έρευνες, και βρήκε ότι η απομόνωση διαρκείας και η καραντίνα μπορούν να οδηγήσουν σε μετατραυματικό στρες, κατάθλιψη, άγχος και κόπωση.\nΤι είναι όμως το μετατραυματικό στρες;\nΜετατραυματικό στρες είναι η ψυχολογική αντίδραση σε ένα πολύ στρεσογόνο και απειλητικό για τη σωματική ακεραιότητα γεγονός που οδηγεί σε άγχος, αναδρομές, υπερδιέγερση, κατάθλιψη και άλλα θέματα ψυχικής υγείας για ένα εκτεταμένο χρονικό διάστημα. Οι άνθρωποι που βιώνουν μετατραυματικό στρες, είναι πολύ πιθανό να συνεχίσουν να νιώθουν φόβο ή άγχος, ακόμα και όταν δεν υπάρχει πραγματικός κίνδυνος.\nΤο θετικό όμως είναι ότι εκτός από το μετατραυματικό στρες, οι επιστήμονες τα τελευταία χρόνια μελετούν και ένα άλλο, εξίσου συχνό φαινόμενο, που φαίνεται να βιώνουν οι άνθρωποι μετά από μία τραυματική εμπειρία, αυτό της Μετατραυματικής Ανάπτυξης. Η θετική αυτή αλλαγή αναφέρεται συγκεκριμένα στη γνωστική και συναισθηματική επεξεργασία της τραυματικής εμπειρίας, η οποία βοηθάει το άτομο να προσαρμοστεί καλύτερα στα νέα δεδομένα της ζωής του ύστερα από το τραυματικό γεγονός. Επιπλέον, το φαινόμενο της μετατραυματικής ανάπτυξης περιλαμβάνει θετικές αλλαγές στην εσωτερική δύναμη του ανθρώπου, στις σχέσεις του με τους άλλους και στις αλλαγές προτεραιοτήτων του. Ακόμη φαίνεται να επηρεάζει την πίστη του και τις υπαρξιακές του αναζητήσεις.\nΗ μετατραυματική ανάπτυξη επομένως, μπορεί να είναι ένα από τα θετικά επακόλουθα αυτής της πανδημίας. Ίσως μετά από όλες αυτές τις δυσκολίες που αντιμετωπίζουμε, καταφέρουμε να αναπτύξουμε πιο αυθεντικές σχέσεις καθώς και μια νέα αίσθηση ανθεκτικότητας και εμπιστοσύνης. Μπορεί όλο αυτό να είναι ένα μάθημα για όλους μας μέσα από το οποίο θα διδάξουμε τους εαυτούς μας να ζούνε στο ‘εδώ και τώρα’ και να σταματήσουμε να ανησυχούμε για το μέλλον και για καταστάσεις που δεν μπορούμε να ελέγχουμε.


Αζάρ: «Θέλω το Champions League» - Onsports.gr\nOnsports Team\t16 Φεβρουαρίου 2016, 06:21\nΑζάρ: «Θέλω το Champions League»\nΕυκαιρίας δοθείσης και με αφορμή τον αυριανό πρώτο αγώνα για τους «16» του Champions League, στην γαλλική πρωτεύουσα με την Παρί Σεν Ζερμέν, ο Βέλγος μεσοεπιθετικός της Τσέλσι, Εντέν Αζάρ, παραχώρησε συνέντευξη στην εφημερίδα «Parisien», μιλώντας για πολλά και διάφορα.\nΕρωτηθείς για τους στόχους και το ποδοσφαιρικό του μέλλον, με βάση συζήτησης μία ενδεχόμενη πρόταση συνεργασίας από την Παρί Σεν Ζερμέν, ο βραχύσωμος άσος απάντησε με αφοπλιστική ειλικρίνεια: «Είναι δύσκολο να απαντήσεις αρνητικά στην Παρί, όπως και σε κάθε ομάδα που είναι ικανή να κατακτήσει το Champions League. Και για εμένα αυτός είναι κυρίαρχος στόχος».\nΑναφερόμενος στην αντίπαλο των Λονδρέζων, που εντυπωσιάζει σε σαμπιονά και Champions League, ο Αζάρ που θα βρεθεί αντίπαλος των Ελλήνων διεθνών στα προκριματικά του Μουντιάλ 2018, τόνισε: «Αυτήν την περίοδο η Παρί προκαλεί τρόμο. Είναι σε επίπεδο παρόμοιο με αυτό της Μπαρτσελόνα και της Ρεάλ Μαδρίτης».\nΟ άσος της Τσέλσι δεν θα μπορούσε να μην αναφερθεί και στην αλλαγή προπονητή στους «μπλε»: «Τα τελευταία χρόνια η Τσέλσι ήταν στην κορυφή. Εφέτος όχι. Σε ατομικό επίπεδο, ήμασταν λιγότερο δυνατοί από πέρυσι. Η βάση του προβλήματος ήταν ψυχολογική, καθώς επαναπαυθήκαμε. Ο Μουρίνιο πλήρωσε το τίμημα, επειδή εμείς δεν ήμασταν καλοί. Οταν έφυγε, του έστειλα μήνυμα και του εξέφρασα την λύπη μου».


Ανακαλύψτε το Σκοπό της Ζωής σας!\n– Γιε μου, η μάχη γίνεται ανάμεσα σε δυο λύκους που έχουμε όλοι μέσα μας. Ο ένας είναι το Κακό. Είναι ο θυμός, η ζήλια, η θλίψη, η απογοήτευση, η απληστία, η αλαζονεία, η ενοχή, η προ- σβολή, τα ψέματα, η ματαιοδοξία, η υπεροψία, και το εγώ.\nΟ άλλος είναι το Καλό. Είναι η χαρά, η ειρήνη, η αγάπη, η ελπίδα, η ηρεμία, η ταπεινοφροσύνη, η ευγένεια, η φιλαν- θρωπία, η συμπόνια, η γενναιοδωρία, η αλήθεια, η ευσπλαχνία.\nΕσείς ποια συναισθήματα έχετε μέσα σας? Ποιο είναι η δική σας αρετή, που είναι υψίστη αξία ζωής?\nΔιαλέξτε πέντε από τα παρακάτω, από τα πέντε, επιλέξτε τρία και από τα τρία ένα. Σε αυτό που θα επιλέξετε γράψτε 5 λέξεις για ποιο λόγο το επιλέξετε. Γιατί είναι σημαντικό για εσάς.\nΣυμπόνια – Αλήθεια – Εμπιστοσύνη -Αξιοπρέπεια – Θαυμασμός – Περιπέτεια – Ρίσκο – Δικαιοσύνη – Δόξα – Ομορφιά – Κινητοποιώ -Αλήθεια – Θάρρος – Ελευθερία – Πρωτοβουλία – Οικογένεια – Άγνωστο – Τόλμη – Γενναιοδωρία – Να βοηθάω τους άλλους\nΠοιο είναι εκείνο το αρνητικό συναίσθημα που σας δημιουργεί προβλήματα και εμπόδια στο εδώ και τώρα? Επιλέξτε τρία και από τα τρία ένα. Σε αυτό που θα επιλέξετε γράψτε 5 λέξεις για πιο λόγο πιστεύετε πως αυτό το αρνητικό συναίσθημα, κυβερνάει τη ζωή σας.\nΑπόρριψη – Ενοχή – Θυμός – Απελπισία – Ματαιότητα – Απόγνωση – Κακία – Μίσος – Εγκλωβισμός – Καταπίεση – Φόβος – Ψέμα – Απειλή – Ματαιότητα – Απάτη – Αηδία – Πόνος – Λύπη – Κατάθλιψη – Zήλεια\nΣας συμβουλεύω να είσαστε απόλυτα ειλικρινείς με τον εαυτό σας! Οι άνθρωποι έχουμε μάθει μέσα από τα αρνητικά συναισθήματα και καταστάσεις, να μαθαίνουμε πάντα, κάτι πολύτιμο. Συνήθως, όσο πιο δύσκολη και σκληρή είναι η ζωή μας, τόσο πιο μεγάλο το μάθημα.Θα εκπλαγείτε με το αποτέλεσμα.\nΑφού ολοκληρώσετε το τέστ θα έχετε ανακαλύψει μια θεμελιώδης πεποίθηση/πρόγραμμα που κυβερνάει το υποσυνείδητο σας και κατά συνέπεια τη ζωή σας, καθώς το υποσυνείδητο, είναι το 85% της λειτουργίας μας. Σκεφτείτε πως σας εξυπηρετεί αυτό το συναίσθημα στη καθημερινότητα σας, ώστε να μαθαίνετε την αντίστοιχη αρετή.\nΠολλές φορές είναι αρκετό να συνειδητοποιήσουμε κάτι για να το αλλάξουμε. Παρατηρήστε τον εαυτό σας, τη ζωή σας, τη ρουτίνα σας. Υπάρχουν πράγματα που λέμε ή κάνουμε ασυναίσθητα, χωρίς να τα συνειδητοποιούμε. Η παρατήρηση είναι η πράξη της υλοποίησης.


Η καραντίνα συνεχίζεται, μαζί και οι προτάσεις για σειρές – Wordly_hub\nPosted on 8 Απριλίου 2020 8 Απριλίου 2020 από Βασίλειος Καίσαρης\nΗ καραντίνα συνεχίζεται, μαζί και οι προτάσεις για σειρές\nΗ καραντίνα καλά κρατεί οπότε έχουν πάρει φωτιά και οι τηλεοράσεις, τα smartphones, τα λάπτοπ και ο,τι άλλο διαθέτει ο καθένας. στο σημερινό μας άρθρο σας προτείνουμε ανεπιφύλακτα 4 σειρές που σίγουρα θα το μετανιώσετε..αν δεν τις δείτε. Ας ξεκινήσουμε:\nΜια από τις καλύτερες σειρές που έχω δει το τελευταίο διάστημα, ακόμη βλέπω δηλαδή, καθώς βρίσκομαι στα μισά του δεύτερου από τους τρεις κύκλους που έχουν κυκλοφορήσει.\nΗ υπόθεση έχει να κάνει με την οικογένεια Byrdes, τους συζύγους Marty και Wendy καθώς και τα έφηβα παιδιά τους Charlotte και Jonah. Εκ πρώτης όψεως μοιάζουν ως μια συνηθισμένη οικογένεια με φυσιολογικές ζωές στο Σικάγο. Αυτό που δεν είναι τόσο φυσιολογικό είναι η δεύτερη δουλειά του Μάρτι, ο οποίος εκτός από οικονομικός σύμβουλος, ξεπλένει και χρήμα για το δεύτερο μεγαλύτερο καρτέλ ναρκωτικών του Μεξικού.\nΌταν αποδεικνύεται πως ο συνέταιρος του κλέβει λεφτά από το καρτέλ, αυτός παίρνει μια δεύτερη ευκαιρία, επιφορτιζόμενος μια αποστολή ζωής ή θανάτου: να ξεπλύνει 8 εκατομμύρια σε πολύ σύντομο χρονικό διάστημα στις λίμνες Ozarks, ένα τουριστικό θέρετρο στις ΗΠΑ.\nΠως αντιδρά η οικογένεια του στο άκουσμα αυτό; Πως θα τους δεχθούν στο νέο τόπο κατοικίας τους; Θα τα καταφέρει ο Μάρτι;\nΑυτά αποτελούν ουσιαστικά τα ερωτήματα που απαντώνται στην πρώτη σεζόν, η οποία είναι πραγματικά εντυπωσιακή. Το παράδοξο είναι ότι η δεύτερη σεζόν, είναι ακόμη καλύτερη (μέχρι και το 6ο από τα 10 επεισόδια για τα οποία έχω ιδία άποψη). Οι χαρακτήρες εξελίσσονται και δε μένουν στάσιμοι σε ένα βαρετό στερεότυπο καλός – κακός. Νέοι πρωταγωνιστές βγαίνουν στον αφρό και πραγματικά κάθε επεισόδιο σε\nκάνει να ανυπομονείς για το επόμενο.\nΑνακοίνωση για την τέταρτη σεζόν δεν έχει υπάρξει ακόμη αν και μοιάζει τυπική διαδικασία με βάση την επιτυχία της σειράς. Άλλωστε και οι ίδιοι οι συντελεστές έχουν δηλώσει πως ναι μεν δε θα γίνει μια σειρά των 10+ σεζόν αλλά υπάρχει υλικό για λίγες ακόμη σεζόν. Πραγματικά ανυπομονούμε.\nΜπόνους: Όλοι στο ίντερνετ αναφέρονται στην τρομερή τρίτη σεζόν και το απίστευτο φινάλε της.\nTrue Detective και κουραφέξαλα. Ίδιο στυλ, καλύτερη σκηνοθεσία, υπέροχα τοπία και ξεκίνησε κι ένα χρόνο νωρίτερα. Η υπόθεση έχει να κάνει με τη διαλεύκανση του φόνου ενός νεαρού αγοριού σε μια μικρή κωμόπολη της Αγγλιάς. Πολύ καλογυρισμένο, χαρακτήρες που μεταβάλλονται και δεν είναι προκατ ανεξαρτήτως εξελίξεων και συνεχόμενη εναλλαγή συναισθημάτων των θεατών απέναντι στους πρωταγωνιστές.\n3 σεζόν, διαθέσιμο στο Netflix, σε καμιά βδομάδα το πολύ το έχετε τελειώσει\n16ος αιώνας και η οικογένεια Βοργία ξεκινώντας από το μηδέν, εκλέγει Πάπα. Εκπληκτική απόδοση της εποχής τόσο με κοστούμια όσο και με σκηνικά, ίντριγκα, αιμομιξία, ανηθικότητα κτλ κοινώς ο Μεσαίωνας που αγαπήσαμε. Εκπληκτικός Jeremy Irons στον πρωταγωνιστικό ρόλο, ειλικρινά θα ήθελα να είναι ο σημερινός πάπας μετά από την απόδοση του ρόλου που είδα.\n3 σεζόν, 29 επεισόδια αλλά η αλήθεια είναι πως θέλαμε κι άλλα. Να μη ξεχάσω πως οι Βοργίες όντως υπήρξαν σαν οικογένεια, δίνοντας στη σειρά και ιστορικό χαρακτήρα.\nΣίγουρα στο top5 των σειρών που έχω δει (κι έχω δει πάρα πολλές). Διαμαντάκι από τα λίγα το οποίο δεν πήρε την προβολή που του άξιζε. Στα της υπόθεσης ένας πρώην κατάδικος κλέβει την ταυτότητα ενός σερίφη και πάει σε μια μικρή πόλη όπου έχει ανοικτούς διάφορους λογαριασμούς. Το τι θα επακολουθήσει και οι συνεχείς ανατροπές ξεπερνούν τη φαντασία σας και το μόνο που μπορώ να σας αποκαλύψω είναι πως τα 30 επεισόδια (χωρισμένα σε 3 σεζόν των 10) θα σας φανούν ελάχιστα.\nΆντε και καλό κάψιμο!!\nΠροηγούμενο άρθροΠροηγούμενο Διαβάστε τι έγινε σαν σήμερα, 8 Απριλίου\nΕπόμενο άρθροΕπόμενη Διαβάστε τι έγινε σαν σημερα, 9 Απριλίου